تەندروستی هەرێم: داخستنی قوتابخانەکان ژمارەی توشبووانی کۆرۆنای کەمکردووەتەوە | Esta Media Network\nArchives مانگێک دیاری بکه كانونی دووه‌م 2021 كانونی یه‌كه‌م 2020 تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019\nCategories هاوپۆلێک دیاری بکه Uncategorized @ku ئابووری تەندروستی جۆراوجۆر جیهان دۆسیە زانست و تەکنەلۆجیا ڕاپۆرت ڕەنگدان ڕۆژهەڵاتی ناوەڕاست ژینگە سیاسەت شیکاری عێراق فۆتۆ ستۆری فۆتۆی تاک فۆتۆی ڕۆژنامەوانی ڤیدیۆ ڤیدیۆ کەلتوور کوردستان گەلەری لایف ستایل هەواڵ هەواڵ وتووێژ وەرزشەکانی دیکە\n(ڤیدیۆ) بەرشلۆنە بە تایمی زیادکراو کۆرنیای بڕی و گەیشتە 16ی کۆپا\nئیبار 1-2 ئەتلەتیکۆ مەدرید\nڤالێنسیا 1-1 ئوساسۆنا\nئیبیزا 1-2 ئەتلەتیک بلباو\nیەکێتی و گۆڕان\nیەکێتی و گۆران\nیەکێتی و پارتی\nتەندروستی هەرێم: داخستنی قوتابخانەکان ژمارەی توشبووانی کۆرۆنای کەمکردووەتەوە\nوتەبێژی وەزارەتی تەندروستیی هەرێمی کوردستان، ئەمڕۆ دووشەممە 16ی تشرینی دووە ڕایگەیاند کە داخستنی دەرگای قوتابخانەکان بووەتەهۆی کەمکردنەوەی ژمارەی توشبووانی کۆرۆنا لە هەرێمی کوردستان، لە سەرەتای مانگی داهاتووشدا بەپێی دۆخەکە بڕیار لەبارەی قوتابخانەکان دەدرێت.\nلە کۆنگرەیەکی ڕۆژنامەوانیدا، دکتۆر ئاسۆ حەوێز، وتەبێژی وەزارەتی تەندروستیی هەرێمی کوردستان ڕایگەیاند کە ئەمڕۆ کۆبوونەوەی ئەنجومەنی وەزارەتی تەندروستی کۆدەبێتەوە و هەڵسەنگاندن بۆ دۆخی ئێستای کۆرۆنا لە هەرێمی کوردستان و بەڕێوبەرە گشتییەکانی تەندروستیی ئامادەی کۆبوونەوەکە دەبن.\nئاسۆ حەوێز دەڵێت، “بڕیاری داخستنی قوتابخانەکان کاریگەریی زۆری هەبووە لەسەر کەمکردنەوەی ژمارەی توشبووانی کۆرۆنا لە هەرێمی کوردستان هاوکات توندکردنی ڕێکارەکانیش ڕۆڵی هەبووە”.\nئەو بەرپرسەی وەزارەتی تەندروستی سەبارەت بە کردنەوە دەرگای قوتابخانەکان ئاماژەی بەوەکرد کە لە سەرەتای مانگی داهاتوودا کۆدەبینەوە و بەپێی هەڵسەنگاندن بۆ دۆخی کۆرۆنا بڕیاری پێویست لەبارەی پرۆسەی خوێندن دەدەین.\nباسی لەوەکرد، هەرچەندە ژمارەی توشبووانی کۆرۆنا کەمبووەتەوە بەڵام نیگەرانین لەوەی ژمارەی ئەو نەخۆشانەی کۆرۆنا کە لە نەخۆشخانەکانن و دۆخیان ناجێگیرە ژمارەیان زۆرە بۆیە ئەگەری بەرزبوونەوەی ژمارەی گیانلەدەستدان زیاتر دەکات.\nتۆمارکردنی حاڵەتەکانی ڤایرۆسی کۆرۆنا لە هەرێم نزیک دەبێتەوە لە 90هەزار حاڵەت و لەو ژمارەیەش نزیکەی سێ هەزار کەس بەهۆکاری ڤایرۆسەکە مردوون.\nبەرهەم ساڵح و لاهور شیخ جەنگی لە بەغداد کۆبوونەوە\nئەو کەسانەى بە مردوویش پارە پەیدا دەکەن\n(ڤیدیۆ) بەرشلۆنە بە تایمی زیادکراو کۆرنیای بڕی و گەیشتە 16ی کۆپا 22/01/2021\nئیبار 1-2 ئەتلەتیکۆ مەدرید 22/01/2021\nڤالێنسیا 1-1 ئوساسۆنا 22/01/2021\nئیبیزا 1-2 ئەتلەتیک بلباو 22/01/2021\nلیڤەرپوڵ 0-1 بێرنڵی 22/01/2021\nحكومەتی عێراق: بەجدی كاردەكەین بۆ دەستەبەركردنی ڤاكسینی كۆرۆنا\nسەرۆكوەزیرانی عێراق ڕایدەگەیەنێت، بەجدی كاردەكەن بۆ ئەوەی بەزوترین كات ڤاكسینی دژە كۆرۆنا بكڕێن. مستەفا كازمی، سەرۆکوەزیرانی عێراق ئەمڕۆ…\nبەردەستبوونی ڤاكسینی كۆرۆنا.. نزیكتر لەوەی چاوەڕوان دەكرا\nئەمریكا بەنیازە لە سەرەتای مانگی داهاتوودا ڤاكسینی دژە كۆرۆنا بەردەست بخات، وەك لیژنەی پەرەپێدانی ڤاكسین لەو وڵاتە ئاماژەی…\nیەکێتیی ئەوروپا ڤاکسینی کۆرۆنا دەکڕێت\nیەکێتیی ئەوروپا ڕەزامەندی دەربڕی لەسەر گرێبەستێک لەگەڵ کۆمپانیای Janssen Pharmaceutica NVی بەلجیکی بە مەبەستی کڕینی ڤاکسینی کۆرۆنا بۆ…


ئۆفەری تایبەتی ساردکەرەوەی دەرگای فەڕەنسی\nگوڵان میدیا June 8, 2022 زانستی\nسامسۆنگ ئەلیکترۆنیکس ئۆفەری تایبەتی خۆی لەسەر ساردکەرەوەی دەرگای فەرەنسی لە بازاڕی عێراقدا ڕاگەیاند. بە پێی سامسۆنگ، ئۆفەرەکە بەدەستهێنانی گسکی کارەبایی وایەرلێسی 0.25 لیتری بێبەرامبەر لەخۆ دەگرێت لە کاتی کڕینی ساردکەرەوەی دەرگای فەڕەنسی 470 لیتری سامسۆنگ کە بە ڕەنگی ڕەش و زیویی بەردەستە.\nئەم ئۆفەرە نوێیانە لە پەرۆشی سامسۆنگە بۆ دابینکردنی باشترین بەرهەم و نوێترین تەکنەلۆژیای پێشکەوتوو بۆ کڕیارەکانی، ئەمە جگە لە بایەخدانێکی زۆری بە بازاڕی عێراقی.\nشایەنی ئاماژەپێدانە کە ساردکەرەوەی دەرگای فەڕەنسی سامسۆنگی 470 لیتری تایبەتمەندی زۆر نایابی تێدایە، کە پارێزگاری کردن لە شێداری و تازە مانەوەی خواردنەکان مسۆگەر دەکات لە ساردکەرەوەکەدا بۆ ماوەیەکی درێژتر بە دوو هێندە، چونکە تەکنەلۆژیای ساردکردنەوەی دووانەی Twin Cooling Plus™ ڕێگەت پێدەدات کە پلەی گەرمی و ڕادەی شێی ساردکەرەوە و بەفرگر بە شێوەیەکی سەربەخۆ ڕێکبخەیت. سەرەڕای ئەوەش خواردن لە هەلومەرجێکی باشتردا بە شێیی بەرزتر لە ساردکەرەوەدا دەهێڵێتەوە و ڕێگری دەکات لە گۆڕینی تام بە ڕێگەگرتن لە تێکەڵبوونی بۆنەکان. هەروەها بە دیزاینێکی شێوە جوان و سەردەمیانە تایبەتە.\nسەرەڕای ئەوەش، ساردکەرەوەکە تایبەتمەندی Power Cool وPower Freeze هەیە، کە Power Cool هەوای ساردی زۆر چڕ بۆ ناو ساردکەرەوەکە دەردەکات بۆ ساردکردنەوەی خواردن و خواردنەوەکان بە خێرای زۆر. و تایبەتمەندی Power Freeze هەروەها هەوای ساردی بەهێز بۆ بەفرگرەکە دەردەکات. کە سەرسوڕهێنەرە بۆ بەستنی خواردنەکان خێراتر بەتایبەتی ئەگەر بڕی ئەو خواردنانەی کە دانراون بۆ بەستن لە کاتی ئاسایی زیاتر بێت، لەگەڵ خێرایی بەستنی قاڵبە سەهۆڵەکان.\nو گسکی کارەبایی وایەرلێسی سامسۆنگی 0.25 لیتری دیزاینە نموونەییەکان و تایبەتمەندیە نایابەکان تێکەڵ دەکات، بە شێوەیەک کە گسکەکە هێزێکی زۆر بە‌هێزی هەڵمژینی هەیە لەگەڵ بزوێنەری 170 واتی کە تایبەتە بە هێزی هەڵمژینی بەرز کە 3 ئەوەندەی هێزی گسکی کارەبایی ئاساییە. و بە پاتری لیسیۆم بە هێزی 21.6 ڤۆڵت دەتوانێت بە بەردەوامی بۆ ماوەی 30 خولەک کاربکات. هەروەها تەکنەلۆژیای EZClean لەخۆ دەگرێت کە هەر تۆز و خۆڵێک یان پارچەیەکی گیرخواردوو لادەبات بە ئاسانی و بە تەندروستی وەکە قژ و مووی درێژ. و بۆ بەتاڵکردنەوەی سەبەتەی خۆڵ و پاشەڕۆکەی EZClean، هەموو ئەوەی پێویستە بیکەیت ئەوەیە کە قۆڵی و گسکی کارەبایی ڕابکێشیت و فڵچەی EZClean دەربهێنیت لە حەوزەکەی.\nلەگەڵ ئەوەشدا، دیزاینی "بەکارهێنانی ئاسان" ڕێگەت پێدەدات کە زۆر ئاسانتر بجوڵێیت و بە هەوڵدانی کەمتر خاوێنی بکەیتەوە، وەک فڵچەیەکی سوڕاوەی 180 پلە دەتوانێت بە باشی لە بەربەستەکان بپێچێتەوە، لە کاتێکدا تایە گەورەکان جوڵەی نەرمتر و پتەوتر مسۆگەر دەکەن.\nئەم ئۆفەرە لە هەموو خاڵەکانی فرۆشتنی سامسۆنگ ئەلیکترۆنیکس لە عێراق بەردەستە، لە نێویاندا پێشانگای جۆراوجۆر و پێشانگای بریکارە فەرمیەکان و دابەشکەرانی ڕێگەپێدراو.


مانشێت – پەڕە 62 – Knwe.org\nسەرەکی » مانشێت (پەڕە 62)\n״لەبەرچاوگرتنی بەرژەوەندییەكانی گەلی كوردستان و گیانی برایەتی״\n04/03/2019\tمانشێت, هەواڵ سەرنج جێ بهێڵە\nڕاگەیێندراوی كۆبوونەوەی سەرۆك بارزانی و شاندی باڵای یەكێتیی نیشتمانیی كوردستان رۆژی یەكشەممە 3ـی 3ـی 2019 لە سەلاحەددین سەرۆك مەسعود بارزانی و بەڕێز كۆسرەت رەسوڵ عەلی جێگری سكرتێری گشتیی یەكێتیی نیشتیمانی كوردستان و شاندی یاوەری كە پێكهاتبوو لە ئەرسەلان بایز و عیماد ئەحمەد ئەندامانی مەكتەبی سیاسیی یەكێتیی نیشتمانیی كوردستان، كۆبوونەوە. لە دیدارەكەدا پڕۆسەی سیاسیی هەرێمی كوردستان و ئاستەنگەكانی بەردەم پڕۆسەی سیاسی ...\nپێشبینییەكانی رۆژئاوای كوردستان دوای داعش\n04/03/2019\tمانشێت سەرنج جێ بهێڵە\nشرۆڤەی كاوە عەزیز حەمە داعش دوا رۆژەكانی بەڕێ دەكات، بەتایبەتی لەدوای ئەوەی هەموو ئەو ناوچانە ئازدكران كە لە باشووری رۆژهەڵاتی سوریا بەدەستییەوە بوو، ئێستا ناوچەیەك نەماوە لەو وڵاتەدا بەدەست ئەو گروپە تیرۆرخوازەوە بێت كە ناوچەكەی روبەڕووی كاولكاریی گەورەكرد. ئێستا قۆناغی دوای داعش لە سوریا دەستپێدەكات، قۆناغێك لێكدانەوەو پێشبینی زۆری لەسەر هەڵدەچنرێت، واقعێكی نوێ دێتەپێشەوە كە جگە لە یاریزانە ناوخۆییەكان (رژێم ...\nكۆسرەت رەسوڵ: لە بەغدا و هەرێم پێداگریی لەسەر ماف و ئیستحقاقی خۆمان دەكەین\n03/03/2019\tمانشێت, هەواڵ سەرنج جێ بهێڵە\nهەریەك لە جێگری سكرتێری گشتیی یەكێتیی نیشتمانیی كوردستان‌و ئەمینداری گشتیی یەكگرتووی ئیسلامیی كوردستان جەخت لەپەرەپێدانی پەیوەندییەكانی نێوانیان دەكەنەوە‌و تەبایی‌و یەكهەڵوێستیی نێوان لایەنەكان بەگرنگ دەزانن. ئەم وتانەی نێوان هەردوولا، دوێنێ، لەمیانی پێشوازیكردنی كۆسرەت رەسوڵ عەلی جێگری سكرتێری گشتیی (ی.ن.ك) لەمامۆستا سەڵاحەدین بەهادین ئەمینداری گشتیی یەكگرتووی ئیسلامیی كوردستان‌و وەفدی هاوڕێی هات. لەدیدارەكەدا كە ژمارەیەك لەئەندامانی مەكتەبی سیاسی‌و سەركردایەتی ئامادەیبوون، گفتوگۆكرا لەبارەی دۆخی ...\nراگەیەنراوی كۆبوونەوەی فراوانی ئەنجومەنی ناوەندی (ی.ن.ك) دوێنێ، كۆبوونەوەی فراوانی ئەنجومەنی ناوەندی، لەمەكتەبی سیاسی، بەڕێوەچوو، تێیدا وێڕای گفتوگۆ لەسەر دوایین گۆڕانكاری‌و پێشهاتە سیاسییەكان‌و خشتەی كاری كۆبوونەوەكە، راگەیەنراوێك، بڵاوكرایەوە: كەس‌وكاری سەربەرزی شەهیدان پێشمەرگە قارەمانەكانی كوردستان هەڤاڵانی یەكێتیی نیشتمانیی كوردستان سڵاوێكی گەرم… بەبۆنەی یادی 28 ساڵەی راپەڕینە مەزنەكەی گەلەكەمان پیرۆزبایی لە كۆمەڵانی خەڵكی كوردستان دەكەین كە چەخماخەكەی لە رانیەی دەروازەی راپەڕینەوە دەستیپێكردو سەرجەم ...\n01/03/2019\tمانشێت سەرنج جێ بهێڵە\nبه‌دران محیدین مسته‌فا زۆر بە سادەیی ئەوەی یەکێتی دەیکات و داوای دەکات ئەگەر تۆزێک ویژدانتان هەبێت زۆر باش دەزانن شەڕەکە بۆ هەمووانە، رەنگە چەند حزبۆکەک هەبن خۆیان لەم راستیە دوور بگرن، بەلام هەرگیز ناتوانن ئەو راستیە ون بکەن، پێشینان ووتەنی بەری خۆر بە بێژن ناگیرێت، هەر چەند نکۆلی لێبکەن ناتوانن بۆ هیچ کەسێک تەنانەت ئەندام و کادیری خۆشتان ئەوە بشێوێنن. ...\nئەحمەد سەید عومەر ئەندامانی خولی چوارەمی پەرلەمان لەپشکی یەکگرتووی ئیسلامی کوردستان بە رەچاوکردنی دۆخی هەرێم و، فاکتەرێک بوو بەئاراستەی رێگری کردن لەکۆمەلێک کێشەی سیاسی گەورە، کاتێک بژداریان لەتەواو کردنی نیسابی یاسایی دانیشتی پەرلەمان نەکرد کەتایبەت بوو بەپرسی هەموار کردنەوەی سیستەمی سەرۆکایەتی. دانیشتنی 18 شوباتی پەرلەمانی کوردستان تەنیا بریتی بوو لەخۆنمایش کردنێک دانیشتنەکە زیانی لە یەکێتی نەداوە لەبەرامبەر پارتیش شتێکی ئەوتۆی ...\n28/02/2019\tمانشێت, هەواڵ سەرنج جێ بهێڵە\nراگەیاندنی جێگری سكرتێری گشتی راگەیاندنی سەرۆك كۆمار كۆسرەت رەسوڵ عەلی، هاوشانی سەركردە باڵاكانی عیراق، بەشدارییكرد لەكۆبوونەوەی راوێژكاریی نیشتمانیی سەركردە باڵاكانی عیراق. لەسەر بانگهێشتی د.بەرهەم ئەحمەد ساڵح سەرۆك كۆماری عیراق، لەكۆشكی سەلام لەبەغدا كۆبوونەوەی راوێژكاریی نیشتمانیی سەركردە باڵاكانی عیراق، بەڕێوەچوو. لەكۆبوونەوەكەدا، كۆسرەت رەسوڵ عەلی جێگری سكرتێری گشتیی یەكێتیی نیشتمانیی كوردستان، وەك تاكە سەركردەی كوردو كەسی یەكەمی حزبەكان لەكۆبوونەوەكەدا بەشداربوو، كە زۆربەی ...\n27/02/2019\tمانشێت سەرنج جێ بهێڵە\nپاشکۆیەکی شێوەکاری مانگانەیە کوردستانی نوێ دەریدەکات بۆ خوێندنەوەی دووتوێکە بە پی دی ئێف کلیک لەم لینکە بکە\nکۆڕی ناساندنی کتێبی (ناوی قۆناغەکە بنێین) بەڕێوەچوو\nلەبەردەوامی ئەو کۆڕانەی ساڵۆنی کوردستانی نوێ رێکیاندەخات، سەعات 10.30ی سەرلەبەیانی دوێنێ سێشەممە 26/2/2019، لەساڵۆنی كوردستانی نوێ، كۆڕی هەرێمی دووەم بۆ نووسەرو رۆژنامەنووس (ستران عەبدوڵڵا)بەڕێوەچوو، هەروەها لەکۆڕەکەدا (ستران عەبدوڵڵا) كتێبی (ناوی قۆناغەكە بنێین، بەشی پێنجەم و كۆتایی مەسەلەی توتنەكە) ناساند و بەئیمزای خۆی پێشكەشی ئامادەبووانی کۆڕەکەی كرد. لەژمارەکانی داهاتوو لەدووتووێی ساڵۆنی کوردستانی نوێدا راپۆرتێک بڵاودەکرێتەوە. فۆتۆ: حەمە عومەر\nلاپەرە 62 لە 131« سەرەتا...304050«6061626364\t»\t708090...کۆتا »


دوای ٢٦ ساڵ زیندان بە کەلەپچەوە تورکیا ڕێگایدا حەسەن بچێتە پرسەی باوکی | ROJnews\nدوای ٢٦ ساڵ زیندان بە کەلەپچەوە تورکیا ڕێگایدا حەسەن بچێتە پرسەی باوکی\nچوؤرشەممە, 19 يون 2019 - 11:59\nحەسەن گۆک سونگور، لەسەر دۆزی پەکەکە ماوەی ٢٦ ساڵە لە زینداندایە، بۆ ئەوەی بەشداری لە مەرامسیمی بە خاکسپاردنی باوکی بکات، بەرپرسانی زیندانەکە بۆ ماوەی چەند کاتژمێرێک بردوویانەتەوە بۆ گوندەکەی.\nحەسەن گۆک سونگور لە ساڵی ١٩٩٣ـەوە لە زینداندایە، دوێنێ بە دەست کەلەپچەکراوی بردیانەوە بۆ گوندی پولایان لە ناوچەی بازارجخ (پازارجک) لە پارێزگای مەرەش لە باکوری کوردستان تاوەکو بەشداری لە مەراسیمی بەخاکسپاردنی باوکی دا بکات.\nگۆک سونگور لە بەردەم زیندانەوە لەلایەن جەماوەرەوە بە چەپڵەڕێزان بەرەوە گوندەکەی بەڕێکرا، کاتێکیش گەیشتەوە گوندەکەیان بە جۆش و خرۆشێکی زۆرەوە پێشوازیی لێکرا.\nکاتیک گۆک سونگور گەیشتەوە گوندەکەی، سەرەتا بەشداریی لە مەراسیمی بەخاکسپاردنی باوکی دا کرد و دواتر بۆ پرسە چوو بۆ ماڵەکەی خۆیان لە گوندەکەیاندا.\nبە گشتی گۆک سونگور چوار کاتژمێر لە گۆڕستان و ماڵی خۆیدا مایەوە و دووبارە بردیانەوە بۆ زیندان.\nگۆک سونگور لە ماڵەکەی خۆیاندا لە گوندەکەیان وتەیەکی پێشکەشکرد و، وتی:"ماوەی ٢٦ ساڵە لە زینداندام، باوکم هەرگیز دەستبەرداری پشتیوانیکردن لە من و هاوڕێکانم نەبوو، هەموو کات لەگەڵمان بوو و پشتیوانمان بوو، ئەو هەڵوێستەی باوکم هەموو کات هێز و توانا و ورەی بە ئێمە بەخشی بۆ تێکۆشانەکەمان".\nئەو ماوەیەی لە گوندەکەیان بوو، خزمان و هاوڕێکان و شەیدایانی لە چەندین ناوچەی جیاجیاوە پەیوەندییان بە گۆک سونگورەوە کرد و قسەیان لەگەڵ کرد.\nگۆک سونگور لە مانگی ١١ی ١٩٩٣ـەوە لە زینداندایە، لەو ماوەیەدا لە زیندانەکانی مەلەتی، یۆزگات، مەرەش، کورکوچولەر، سێرت دا بووە، ئێستاش گۆک سونگور لە زیندانی جۆری ئیی ناوچەی ئەلبیستانی پارێزگای مەرەش دایە و ماوەی زیندانیکردنەکەشی چوار ساڵی دیکە ماوە.\nگۆک سونگور لە نێوان ساڵانی ١٩٩٣ – ١٩٩٩ دا چەندین جار بەشداریی لە چالاکییەکانی مانگرتن لە زیندانەکاندا کردووە، لە بەرخودانەکەی ئەم دواییەدا بە پێشەنگایەتیی لەیلا گوڤەن لە رۆژی ١-٣-٢٠١٩وە دەستی بە چالاکیی مانگرتن لە خواردنی بێسنوور کرد، تا ٢٦ی مانگی پێنج، بەهۆی بانگەوازەکەی عەبدوڵا ئۆجالانەوە کۆتایی بە چالاکییەکەی هێنا.


شيعه به‌نيازن به تيرێك دوو نێچرى گه‌وره ببنه‌وه\nزياتر له 100 رۆژ به‌سه‌ر دامه‌زراندنى كابينه‌ى حكومه‌تى عێراق به‌سه‌رۆكايه‌تى عادل عه‌بدولمه‌هدى دا تێده‌په‌ڕێت، به‌ڵام هێشتا دوو وه‌زاره‌تى گه‌وره و سيادى و هه‌ستيار و فه‌رپێويستى كابينه‌كه‌ى بێ وه‌زير ماونه‌ته‌وه، كه هه‌ريه‌كه له وه‌زاره‌تى ناوخۆ و به‌رگرى-ين.\nله دواى روخانى سه‌دامه‌وه، ئه‌و دوو وه‌زاره‌ته بۆ هه‌ردوو پێكهاته‌ى سوننه و شيعه بوون، له رێكه‌وتنه سياسييه‌كانى ئه‌م خوله‌ى په‌رله‌مان بۆ دابه‌شكردنى كابينه‌كه‌ى عه‌بدولمه‌هدى وه‌زاره‌تى ناوخۆ بۆ شيعه و به‌رگرى بۆ سوننه دانرا، به‌ڵام هيچ لايه‌ك له‌سه‌ر دياريكردنى كانديده‌كه‌يان ومتمانه‌دان و تێپه‌ڕاندنى له په‌رله‌ماندا رێكنه‌كه‌وتوون.\nشيعه‌كان به‌تايبه‌ت هاوپه‌مانى (بيناء) هه‌رله سه‌رتاوه فالح فه‌ياز-يان وه‌ك كانديدى ئه‌و وه‌زاره‌ته ناساند، به‌ڵام هاوپه‌يمانى ئيئصلاح كه‌له به‌ره‌ى سائيرون و نه‌سر و حيمكه و چه‌ند لايه‌نێكى ترى پێكدێن، ئه‌و كانديده‌يان ره‌تكرده‌وه.\nله ئێستادا لايه‌نه شيعه‌كان سه‌رقاڵى كۆبوونه‌وه و دانووستانن بۆ دۆزينه‌وه‌ى ده‌رچه‌يه‌ك تا ئه‌و كێشه‌يه چاره‌سه‌ر بكه‌ن، به‌و پێيه‌ى هه‌ردوو به‌نيازن وه‌زاره‌تێكى نوێ له كابينه‌كه‌ى عادل عه‌بدولمه‌هدى دروست بكه‌ن، به‌ناوى وه‌زاره‌تى ئاسايشى نيشتمانى بۆ ئه‌وه‌ى فالح فه‌ياز وه‌ك وه‌زيرى ئه‌و وه‌زاره‌ته نوێيه دابنرێت، به‌ده‌ر له‌وه‌ش ئه‌و وه‌زاره‌ت و پۆسته تازه‌يه‌ش هاوكات ببێته جێگرى سه‌رۆك وه‌زيران بۆ كاروبارى ئه‌منى.\nهه‌رچه‌ند بيرۆكه و بۆچوون و رێككه‌وتنه ته‌نها له‌ناو چه‌ند لايه‌نێكى شيعه دايه، هێشتا نه‌ڕۆيشتۆته ناو په‌رله‌مان، به‌ڵام ئه‌گه‌ر ئه‌و بابه‌ته له‌ده‌ره‌وه‌ى په‌رله‌مان و له‌نێوان لايه‌نه سياسييه شيعييه‌كاندا سه‌ربگرێت، ئه‌وان تێپه‌ڕاندنى له په‌رله‌مانيش زۆر ئاسته‌نگى بۆ دروست ناكرێت، چونكه هه‌ر خۆيان زۆرينه‌ى به‌رچاون، ژماره‌يه‌ك په‌رله‌مانتارى سوننه‌ش هه‌يه، كه هيچ كێشه‌يه‌كيان له‌گه‌ڵ ئه‌م بۆچوون و نه‌خشه رێگايه نابێت.\nئه‌وه‌ى جێگه‌ى پرسيار و له‌سه‌ر وه‌ستانه ئه‌گه‌ر بابه‌ته سه‌ربگرێت، ئه‌وا لايه‌نه شيعه‌كان نه‌ك به تيرێك دوو نێچرى گه‌وره‌يان ده‌ستكه‌وتووه، به‌ڵكو چه‌ند كێشه‌يه‌كى گه‌وره‌شيان چاره‌سه‌ر كردووه، هاوكات سه‌ربارى ئه‌و نا هاوسه‌نگييه‌ى له دابه‌شكردنى پۆسته‌كانى كابينه‌كه‌ى عادل عه‌بدولمه‌هديدا هه‌يه، لايه‌نه شيعه‌كان وه‌زاره‌تێكى ترى گه‌وره و هه‌ستيار و سيادييان ده‌ستده‌كه‌وێت.


در. عەبدولحەکیم بەشار: پەکەکێ کۆچبەرکریێن عەفرینێ وەکو مەرتال ب کار تینیت - دارکا مازی\nدر. عەبدولحەکیم بەشار: پەکەکێ کۆچبەرکریێن عەفرینێ وەکو مەرتال ب کار تینیت\nھەڤدەم ل گەل پێلا ڤەگەرا کۆچبەرکری و دەربدەرێن عەفرینا رۆژئاڤایێ کوردستانێ، بەردەوام دکەت، ناڤەندا باژارێ عەفرینێ ب ھەژمارەک رووکێتان ھاتە ئارمانجکرن، تێ دا تاخێن تژی نشتەجی ھاتنە ئارامنجکرن، د ئەنجامێ دا ب دەھان ژ وەلاتیێن سڤیل بوونە قوربانی و زیانەک مەزن گھشت مال و مولکێن کوردان.\nد ڤێ دەربارێ دا در. عەبدولحەکیم بەشار، ئەندامێ پۆلیتبیرۆیا پەدەکە-سێ، ھەروەھا جێگرێ سەرۆکێ ھەڤپەیمانیا نشتیمانییا ھێزێن شۆرەش و ئۆپۆسزیۆنا سووریێ ل سەر رووپەلا خوە گۆتارەک بەلاڤکر و تێ دا گۆت ئارمانج ژ تۆپبارانکرنا عەفرینێ رێگری ل ڤەگەرێ یە و ئێدی ژ بۆ ھەر کەسەکی دیارە، ئالیێ عەفرینێ تۆپباران دکەت ب ھەر شێویەکێ بیت ل دژی ڤەگەرا عەفرینیانە و ئەو یەک تەکەزیەکە کو ب ڤەگەرا سەر گوند و باژارۆکێن خوە تشتەک ب ناڤێ رێڤەبەریا پەیەدێ یا کو ھەبوونا کۆچبەرکریێن عەفرینێ ل کامپێن شەھبایێ ل گۆری بەرژەوەندیا سیاسی و لەشکەری وەکو مەرتا مرۆڤی ب کار تینیت زیاندیتیێ ھەری مەزنە.\nدر. عەبدولحەکیم بەشار ڤەگەرا عەفرینیان تەڤی ئاستەنگیان و رێگریا پەکەکێ، ب بلندی نرخاند، و پشتراست کر کو مووشەکێن کین و زکرەشیێ تەکەزیەکا دی یە، کو ئەڤ ڤەگەر دبیتە جھێ نەرازیبوونا ئالیێ کو باژێری ئارمانج دکەت. و پێلا ڤەگەرێ یا کو ژ بەریا مەھەکێ ڤە دەست پێ کریە، وەکە سەرھلدانەک راستەقینەیە و دیوارێ ترسێ د کامپێن شەھبایێ یێن د بن دەستێ پەکەکێ شکاند و کەسێن ترسێ بەلاڤ دکەن روورەش دەرخستن .\nناڤبووری دا زانین کو پێلا ڤەگەرێ رەسەنیا شێنیێن عەفرینێ و حەزکرن و گرێدانا وان ب خاکا خوە ڤە دیار دکەت، ھێڤی کر ئەڤ پێل بەردەوام بکەت، و ھەر کەسەک ژ سەرێ کانیێ و جزیرێ ڤێ گاڤە باڤێژیت، و وەکو عەفرینیێن کو تەکەز کرنە قەھرەمان و لەھەنگن ڤەگەرن زێدێن خوە.


نظم برنامج Access في الجامعة الأميركية بالسليمانية ، يوم 12 تموز 2018 ، نموذجا لمحاكاة الأمم المتحدة لمدة يوم واحد ، وكان ذلك ضمن فصول تعليمية صيفية لمدة أسبوعين دعيت للمشاركة فيها مجموعة مختارة من طلاب المدارس الثانوية في السليمانية . الفرق الطلابية المشاركة في نموذج محاكاة الأمم المتحدة كانت تمثل دور الدول الأعضاء في الأمم المتحدة ، حيث أعدت بيانات حول قضايا تتراوح بين الإرهاب السيبراني وحقوق الإنسان ، إذ تم تقديم شهادة المشاركة لجميع المشاركين . برنامج Access في الجامعة الأميركية بالسليمانية مدته سنتان ، يتم تقديمه بمبادرة ودعم من سفارة الولايات المتحدة في العراق . يتيح هذا البرنامج للطلاب الموهوبين في المدارس الثانوية بالسليمانية ، فرصة التعرف على الثقافة والقيم الأميركية ، مع تعميق معرفتهم باللغة الإنجليزية وتزويدهم بالمهارات اللازمة للقيام بدور نشط في تنمية كردستان.\nRead more about برنامج Access ينظم نموذجا لمحاكاة الأمم المتحدة\nپرۆگرامی Access نمونەی کردەوەیی دەربارەی چۆنیەتیی کارکردنی نەتەوە یەکگرتوەکان پێشکەش دەکات\nلەچوارچێوەی زنجیرە کۆرسێکی هاوینەیی دوو هەفتەییدا کە دەستەیەکی هەڵبژاردە لەفێرخوازانی دواناوەندیەکانی سلێمانی بانگهێشت کرابون بۆ بەشداریکردن تیایدا ، پرۆگرامی Access لەزانکۆی ئەمریکیی سلێمانی ، رۆژی ١٢ ی تەمموزی ٢٠١٨ ، بۆ ماوەی یەک رۆژ ، نمونەیەکی کردەوەیی دەربارەی چۆنیەتیی کارکردنی نەتەوە یەکگرتوەکان پێشکەش کرد . گروپە فێرخوازییە بەشداربوەکانی ناو نمونە کردەوەییەکە ، رۆڵی وڵاتانی ئەندامی نەتەوە یەکگرتوەکانیان دەبینی ، لەو چوارچێوەیەدا داتایان دەربارەی هەندێک دۆسییەی تایبەت بەتیرۆری ئەلیکترۆنی – ئینتەرنێتی "الإرهاب السيبراني" و مافی مرۆڤ ، ئامادە کردبو . دواجار خەڵاتی بەشداریکردن بەخشرایە سەرجەم بەشداربوان . پرۆگرامی Access لەزانکۆی ئەمریکیی عێراق – سلێمانی ، پرۆگرامێکی دوو ساڵەییە ، بەدەستپێشخەری و کۆمەکی باڵیۆزخانەی وڵاتە یەکگرتوەکانی ئەمریکا لەعێراق ، پێشکەش دەکرێت . ئەم پرۆگرامە ، هەلی ئاشنابون بەکەلتوری ئەمریکی و بەها جۆراوجۆرەکانی ، هەروەها هەلی قوڵبونەوە لەزمانی ئینگلیزی و قاڵبون بەو بەهرانەوە کە بۆ رۆڵگێڕانی چالاکانە لەپەرەپێدانی کوردستاندا پێویستن ، بۆ فێرخوازانی دواناوەندیەکانی سلێمانی دەڕەخسێنێت .\nRead more about پرۆگرامی Access نمونەی کردەوەیی دەربارەی چۆنیەتیی کارکردنی نەتەوە یەکگرتوەکان پێشکەش دەکات\nسوپاسی بێپایانمان بۆ کونسوڵخانەی گشتیی ئەمریکا لەهەولێر\nزانکۆی ئەمریکیی عێراق – سلێمانی ، رێزو سوپاسی بێپایانی هەیە بۆ کونسوڵخانەی گشتیی وڵاتە یەکگرتوەکانی ئەمریکا لەهەولێر ، کە کتێب و پێداویستییە فێرخوازیەکانی تایبەت بەپرۆگرامی مینحەی خوێندنی زمانی ئینگلیزی Access بۆ فێرخوازانی پۆلی نۆو دەو یازدەی ئامادەیی دەستەبەر کرد . کتێبەکان لەناو رەفەکانی APP لەکتێبخانەی Moulakis دانراون ، دەتوانرێت لەوێ ببینرێنەوە.\nRead more about سوپاسی بێپایانمان بۆ کونسوڵخانەی گشتیی ئەمریکا لەهەولێر\nجزيل شكرنا للقنصلية العامة للولايات المتحدة في أربيل\nتقدم الجامعة الأمريكية في العراق – السليمانية جزيل شكرها للقنصلية العامة للولايات المتحدة الأمريكية في أربيل ، حيث تبرعت بالكتب والمواد التعليمية اللازمة لبرنامج المنح الدراسية للغة الإنجليزية Access ، للطلاب في الصف التاسع والعاشر والحادي عشر. يمكن العثور على الكتب على رفوف APP في مكتبة Moulakis\nRead more about جزيل شكرنا للقنصلية العامة للولايات المتحدة في أربيل


سەبارەت بە سی و یەکەمین خولی فیستیڤاڵی نێونەتەوەیی فیلمەکانی منداڵان و مێرمنداڵانی ئێران.\nکامبۆزیا پەرتەوی: دەبێ دەرھێنەرە بەئەزموونەکان بێنە ناو بواری سینەمای منداڵەوە.\nکامبۆزیا پەرتەوی" دەرھێنەری فیلمی سینەمایی "کامیۆن" گوتی: دەرھێنانی سینەمای منداڵ لەبەر ھۆکاری ھەبوونی بەردەنگی تایبەت، یەکجار سەخت و دژوارە و دەبێ دەرھێنەرە بەئەزموونەکان و ناسراوی ئێران بێنە ناو ئەم بوارەوە. \n"کامبۆزیا پەرتەوی" دەرھێنەری فیلمی سینەمایی "کامیۆن" بە وەبیرھێنانەوەی گرینگیی سەرنجدان بە سینەمای منداڵ و مێرمنداڵ، رایگەیاند: سینەمای منداڵ لە ھەر بارودۆخێکدا پێویستیی بە پاڵپشتیی ھەیە و گرینگترین پاڵپشتی و پشتگیری لەو سینەمایە لە راستیدا نمایش کردنی فیلمەکانە. ئێستا تەنیا ناوێک لە سینەمای منداڵ و مێرمنداڵ بەجێ ماوەتەوە، ھەڵبەت تەلەڤیزیۆن بەردەوام بە پەخش و بڵاوکردنەوەی کارتۆنەکان کە تا رادەیەک سەرنجڕاکێشن، منداڵانی بە ھونەری نمایشی فیلم ھەر بە ھۆگری راگرتووە، بەڵام سینەما لەم چەشنە ھونەرییەدا بە تەواوەتی فەرامۆش کراوە.\nنووسەری سیناریۆی فیلمی سینەمایی "من تەرانە ١٥ ساڵم تەمەنە"، لە درێژەی قسەکانیدا گوتی: ئەو سەردەمەی کە فیلمەکانی منداڵ پاڵپشتیان لێدەکرا و ئیمکانی نمایش کردنی فیلمەکانی ھەبوو؛ بەرھەم گەلێکی یەکجار باش و بەکوالیتە و کاریگەری دانەر دروست کرا؛ بەم پێیە ئێستاکەش بۆ گەڕانەوەی بڕەودان بە سینەمای منداڵ ھیچ چارەیەکمان بێجگە لە پاڵپشتی کردن لە نمایش کردنی فیلمەکان نیە.\nپەرتەوی گوتی: ئێستا سینەماکاران تەنیا بە ھیوای فێستیڤاڵی فیلمی منداڵان و مێرمنداڵانی ئیڕان، بەرھەم گەلێکی نەوەک زۆر بەھێز و کاریگەری دانەر ئامادە دەکەن کە لە کۆتاییدا لە دوای چەند نمایش کردن لە فێستیڤاڵی فیلمی منداڵ، وەکوو بەرھەمەکانی دیکەی ئەم ساڵانەی دوایی دەچێتە ناو ئارشیڤ.\nئەو سینەماکارە یەکێک لە خەسارە جیدییەکانی سینەمای منداڵ و مێرمنداڵی بە کاری فیلم چێکردن بۆ فێستیڤاڵەکان ناو برد و روونیکردەوە: ماوەی چەند ساڵێکە کە بۆ لەسەر پێ مانەوەی فێستیڤاڵی فیلمی منداڵان و مێرمنداڵان، لە ماوەی یەک مانگدا بە شێوەیەکی خێرا و بەپەلە چەندین فیلمی سینەمایی بۆ ئەم فێستیڤاڵە دێتە بەرھەم.\nبراوەی خەڵاتی "ورچی زێوین" لە فێستیڤاڵی نێونەتەوەیی فیلمی بەرلین لە ساڵی ٢٠١٣ی زایینی، یەکێک لە تایبەتمەندییە ھەرە سەرەکییەکانی فیلمی منداڵی رەنگاوڕەنگ بوونی بەرھەمەکان زانی و شیکردەوە: ئەو رەخنانەی کە دەتوانرێ بە فیلمەکانی منداڵ و مێرمنداڵ ھەبێت، نەبوونی سەرنجڕاکێشی و ئامرازی رەنگ لە بەرھەمەکان دایە.\nئەو سینەماکارە ھەروەھا گوتی: ھەندێک لە سینەماکاران، سینەمای منداڵ بە ئاسانترین رێگا بۆ ھاتنە ناو سینەما دەزانن و بە دەرھێنانی یەک فیلمی منداڵ ھەست دەکەن، ئێستا ئیدی بوونەتە سینەماکار، ئەمە لە حاڵێک دایە کە سینەمای منداڵ لەبەر ھۆکاری ھەبوونی بەردەنگی تایبەت، یەکجار سەخت و دژوارە و دەبێ دەرھێنەرەکانی بەئەزموون و ناسراوی ئێران بێنە ناو ئەم بوارەوە. \n"کامبۆزیا پەرتەوی" لە کۆتایی ئەم دیمانەیەدا وەبیری ھێنایەوە: فێستیڤاڵی فیلمی منداڵان و مێرمنداڵانی ئێران، لانی کەم ھەر لەم ئاستەدا کە دەبێتە ھۆی ئەوەی کە ساڵی یەک جار لەم چەشنە گرینگە سینەماییە یاد بکەینەوە؛ رووداوێکی باش و گرینگە. \nسینەمای "پووران درەخشەندە" لەسەر پرسەکانی منداڵان وردبوونەوەیەکی تایبەتی ھەیە.\n"پووران درەخشەندە" خانمە دەرھێنەری ناسراوی سینەمای کوردستان بە لەبەر چاو گرتنی ھۆگری و کەڵکەڵەی خۆی، بە وردبوونەوە لەسەر پرسەکانی تایبەتی منداڵان و مێرمنداڵان، ھەوڵ دەدات دەلاقەیەکی نوێ بۆ نزیک بوونەوە بەوان پەیدا بکات.\n"پووران درەخشەندە" لە زومرەی یەکەمین ئافرەتانی سینەماکاری سینەمای دوای شۆڕشی گەلانی ئێران ناوزەد کراوە کە کەڵکەلەکانی کۆمەڵایەتی و فەرھەنگیی ئەو لە بیر و ھزری ھونەری و سینەماییەکەی پڕرەنگترە و لە چێکردنی بەڵگەفیلمەوە ھاتۆتە نێو بواری ئامادەکردنی فیلمی سینەمایی.\nدرەخشەندە کە ١١ فیلمی بڵیندی سینەمایی درامی و چەندین کورتە فیلم و بەڵگەفیلمی لە کارنامەی ھونەریی خۆیدا ھەیە، زیاتر لە ھەر شتێک لەبەر ئەو ھۆگری و کەڵکەڵەیەی کە بە پرس و بابەتەکانی منداڵان و مێرمنداڵان و چین و توێژە لاوازەکان و کەمئەندامانی خاوەن پێداویستی تایبەت لە کۆمەڵگادا ھەیە، جێگای سەرنجە و زۆربەی رێکخراوەکان و دامودەزگاکانی پەیوەندیداریش لەبەر چالاکییەکانی رێزیان لەو گرتووە. کێشە و گیر و گرفتەکانی بنەماڵەکان و گەنج و لاوان بەشێکی دیکە لەو ئارێشە و ناکۆکیانەیە کە درەخشەندە وەکوو مەبەست و ناوەرۆکی سەرەکیی فیلمەکانی لەوانە کەڵک وەردەگرێت. تەڵاق و جیابوونەوە، گیرۆدەبوون بە مادە ھۆشبەرەکان، بێکاری و نەخۆشی ئایدز، بەشێک لە کێشە و گیر و گرفتەکانی کۆمەڵگای ئێران بووە و ھەیە کە "پووران درەخشەندە" بە باشی ئەوانەی ناسیوە و کردوویەتی بە چیرۆک و فیلمی سینەمایی.\n"پووران درەخشەندە" دەرھێنەر، سیناریۆنووس و بەرھەمھێنەری تەلەڤیزیۆن و سینەما، ساڵی ١٩٥١ی زایینی لە شاری کرماشان ھاتە دونیا. ئەو دەرچووی بەشی سینەما لە لقی دەرھێنان لە قوتابخانەی باڵای تەلەویزیۆن و سینەما لە ساڵی ١٩٧٥ و خاوەنی لەوحەی شانازیی پلە یەکی ھونەری ھاوسەنگی بڕوانامەی دکتۆڕا لە وەزارەتی فەرھەنگ و ئیرشادی ئیسلامیی ئێرانە.\nدرەخشەندە دەرھێنانی بەڵگەفیلمەکانی وەکوو؛ "پیشە دەستییەکانی ئێران"، "موسیقای ناوچەکانی ئێران"، "تاعوون" (لە ساڵی ١٩٧٥ سەبارەت بە نەخۆشیی تاعوونی ساڵی ١٩٤٩ی زایینی لە کوردستان)، "چوارشەمەی کۆتایی" (لە ساڵی ١٩٧٦ سەبارەت بە چوارشەمە سووری)، "کانییەکانی ئاوی کانزایی رێگای ھەراز" (لە ساڵی ١٩٧٩ی زایینی)، "تەوژم، بەڕماڵ، راخەری نوێژ" (لە ساڵی ١٩٧٩ی زایینی)، "چەرخەکان دەسووڕێن" (لە ساڵەکانی ١٩٦٠ و ١٩٦١ی زایینی سەبارەت بە بابەتەکانی ھەڵاوسانی ئابووری و داخرانی کارگەکان بە تایبەت ئێران ناسیۆناڵ)، "کۆڵانی بستراو"، "بڵووغ" و "شەوکەران" (لە ساڵەکانی ١٩٧٠ تا ١٩٧٢ی زایینی سەبارەت بە دیاردەی گیرۆدەبوون بە مادە ھۆشبەرەکان لە ئافرەتان، پیاوان و منداڵان لە ئێران و پرسی قاچاخ کردنی مادە سڕەکەرەکان و رێگاکانی بەرگریی کردن لێی)، "بەبری دۆڵی ئەوین"، "کانییەکانی دۆڵی سەنگستان"، "شەوبۆ لە رۆژئاوا تا رۆژئاوا"، "رەسووڵ ھێرکووڵی بچکۆلە"، "ملوانکەیەک لە قاسیدەک بۆ خۆشک" و "٦ بووک بۆ ئامینە"ی لە ئەستۆدا بووە.\nدرەخشەندە چالاکیی سینەمایی خۆی وەکوو یەکەمین سینەماکاری ئافرەت لە دوای شۆڕشی ئێران بە فیلمی سینەمایی "پەیوەندی" لە ساڵی ١٩٨٥ی زایینی دەست پێکرد و پاشان "باڵندەی چکۆلەی بەختەوەری" (لە ساڵی ١٩٨٧ی زایینی)، "تێپەڕین لە تەپوتۆز" (لە ساڵی ١٩٨٧ی زایینی)، "کاتی لە دەست چوو" (لە ساڵی ١٩٨٩ی زایینی)، "ئەوینی بێ سنوور" (لە ساڵی ١٩٩٧ی زایینی)، "مۆمێک لە بادا" (لە ساڵی ٢٠٠١ی زایینی)، "خەونی خووساو" (لە ساڵی ٢٠٠٥ی زایینی)، "منداڵانی ئەبەدی" (لە ساڵی ٢٠٠٦ی زایینی)، "بیست" (لە ساڵی ٢٠٠٧ی زایینی وەکوو بەرھەمھێنەر)، "فیلمی تەلەویزیۆنی پیشەییەکان" (لە ساڵی ٢٠٠٨ی زایینی)، "ئەو خەونانەی کە درێژەیان ھەیە" (لە ساڵی ٢٠٠٩ی زایینی)، "فیلمی تەلەڤیزیۆنی گوڵبەھار" (لە ساڵی ٢٠١١ی زایینی وەکوو بەرھەمھێنەر)، "بێدەنگ! ... کچەکان ھاوار ناکەن" (لە ساڵی ٢٠١٢ی زایینی) و "لەژێرمیچی دووکەڵاویدا" (لە ساڵی ٢٠١٦ی زایینی) لە کارنامەی سینەمایی خۆیدا تۆمار کردووە.\n"پووران درەخشەندە" ئەندامی ئەنجومەنەکانی سینەماکارانی ئافرەتی ئەمەریکا، دەرھێنەرە سەربەخۆکانی ئەمەریکا و ھەروەھا ناوەندی نێونەتەوەیی فیلمی منداڵان و مێرمنداڵانی یونێسکۆیە. \nئەو لە ماوەی ساڵانی کار و چالاکیی خۆیدا چەندین شانازی زۆری بە دەستھێناوە لەوانە؛ خەڵاتی "پەپوولەی زێڕین"ی باشترین دەرھێنانی فیلمی بڵێند لە بیست و یەکەمین خولی فێستیڤاڵی فیلمی منداڵان و مێرمنداڵان، خەڵاتی "مەشغەڵی زێڕین" لە دووھەمین فێستیڤاڵی فیلمی نابەرپرسیارەکان لە کۆریای باشوور بۆ فیلمی "باڵندەی چکۆلەی بەختەوەری"، "دیپلۆمای شانازی" لە سێھەمین فێستیڤاڵی فیلمی "ئافرەتان"ی ئەرژەنتین بۆ فیلمەکانی "باڵندەی چکۆلەی بەختەوەری" و "کاتی لە دەست چوو"، "لەوحەی زێڕینی باشترین فیلم و دیپلۆمای شانازی" باشترین دەرھێنان لە شەشەمین فێستیڤاڵی فیلمی فەجر بۆ فیلمی "باڵندەی چکۆلەی بەختەوەری" لە ساڵی ١٩٨٧ی زایینی و تەندیسی باشترین فیلم لە روانگەی بینەران بۆ "بێدەنگ! ... کچەکان ھاوار ناکەن" لە سی و یەکەمین خولی فێستیڤاڵی فیلمی فەجر.\nدرەخشەندە لە دەگمەن سینەماکارانی ئافرەتە کە لە دەیەی ١٩٨٠ی زایینی ھاتە ئەم بوارە و رەنگدانەوەی پرس و بابەتەکانی منداڵان و مێرمنداڵان تایبەت بە تێڕوانینی تێکەڵاو بە ھەست رەنگە بتوانرێ خاڵێکی دیار و بەرچاوی داھێنانی ھاوبەشی فیلمەکانی بزانرێت. زیاتر لە ھەر شتێک کەڵکەڵەی پرس و بابەتەکانی منداڵان و مێرمنداڵان لە لایەنە جۆراوجۆرەکانەوە و لە ریزی خاڵی داھێنەرانەی ھاوبەشی بەرھەمەکانی ئەو دێتە ئەژماردن. ئەو لە زومرەی ئەو دەگمەن دەرھێنەرانەیە کە لەگەڵ ھەبوونی ھەموو پشت گوێ خستنەکان و سەرنج نەدان و بەربەستەکان بۆ ژانری منداڵ و مێرمنداڵ؛ ھێشتا ھەر لەم بوارەدا چالاکی دەکات.\nدرەخشەندە بە وردبوونەوە لەسەر پرس و بابەتەکانی تایبەتی منداڵان و مێرمنداڵان ھەوڵ دەدات، دەلاقەیەکی نوێ بۆ نزیک بوونەوە بەم چینە خەسار پێگەیشتووەی کۆمەڵگا پەیدا بکات کە بە ھەڵبژاردنەکانی ئەم سینەماکارە، بۆ خۆیان بە چەشنێک تایبەتتریش دەبن. ئەو لە ئەژمارێکی بەرچاوی بەرھەمەکانیدا باسی کەند و کۆسپەکان و گیر و گرفتەکانی ئەو منداڵان و مێرمنداڵانە دەکات کە لە ئێش و ئازاری زەین و مێشک و جەستەیان رەنج دەبەن.\nبەشەکانی فێستیڤاڵی نێونەتەوەیی فیلمەکانی منداڵان و مێرمنداڵانی ئێران دیاری کرا.\nمەنووچێھر جیھانی ـ لە چوارچێوەی یاسا و رێساکانی بانگەوازی سی و یەکەمین خولی فێستیڤاڵی نێونەتەوەیی فیلمەکانی منداڵان و مێرمنداڵانی ئێران بە مەبەستی بەرزکردنەوەی بەرھەم گەلی سینەمای منداڵ و مێرمنداڵ بەشە جۆراوجۆرەکانی ئەم فێستیڤاڵە دیاری کرا.\nبە پێی راپۆڕتی لێژنەی پەیوەندییەکان و راگەیاندنی گشتیی سی و یەکەمین خولی فێستیڤاڵی نێونەتەوەیی فیلمەکانی منداڵان و مێرمنداڵانی ئێران، بە پێی رێککەوتننامەی رێکخراوەی کاروباری سینەمایی و بوارەکانی بیسراو و بینراوی ئێران، شارەوانیی ئیسفەھان و دامەزراوەی سینەمایی فاڕابی، سی و یەکەمین خولی فێستیڤاڵی نێونەتەوەیی فیلمەکانی منداڵان و مێرمنداڵانی ئێران ھاوینی ئەمساڵ لە دوو بەشی نەتەوەیی و نێونەتەوەییدا بە پێی بارودۆخ و یاسا و رێساکانی دیاریکراو لە شاری مێژوویی ئیسفەھان بەڕێوەدەچێت.\nھەروەھا بەرھەم گەلێک دەکەوێتە بەر سەرنج و ریزبەندی یەکەمی ھەڵبژاردنی فێستیڤاڵ کە کرداری باش بڕەو پێ دەدەن و نکۆڵی لە کردەوەگەلی نەشیاو بە پێی فێرکارییەکانی بیر و باوەڕ، ئیمان و باوەڕ بە خودا، پەیوەندیی بنەماڵە، رێزگرتن لە مرۆڤ و ھاوتوێژ، باوەڕ بە خۆبوون، وەرگرتنی بەرپرسایەتی کۆمەڵایەتی و پارێزگاریی کردن لە سەرمایە شاراوەکانی نێو سروشت و بابەتەکانی ھاوشێوە کە پێداویستیی گەشەی کەسایەتی منداڵان و مێرمنداڵان بێت.\nلە دەقی کامڵی بانگەوازی سی و یەکەمین خولی فیستیڤاڵی نێونەتەوەیی فیلمەکانی منداڵان و مێرمنداڵانی ئێران ئامانجەکانی فێستیڤاڵ بەم شێوەیە دیاری کراوە: ١ ـ ناساندنی باشترین بەرھەمەکانی سینەمای منداڵ و مێرمنداڵ لە بواری نەتەوەیی و نێونەتەوەیی لە رێزگرتن لە خولقێنەر و بەرھەمھێنەری فیلم و ئاسەوارەکان ٢ ـ رەخساندنی بواری ئامادەبوونی چالاکانی سینەمای منداڵ و مێرمنداڵ و پەیوەندیی کاریگەری ئەوان لەگەڵ بەردەنگی بەرھەمەکان ٣ ـ گەشە کردن و بڕەوپێدانی بەرھەمھێنان و نمایش کردنی بەرھەمەکانی سینەمای منداڵ و مێرمنداڵ لە رێگای رەخساندنی بوار بۆ ئاڵوگۆڕی بیر و ھزر و ھاوکاریی لە نێوان کارگێڕانی سینەمای منداڵ و مێرمنداڵ، خاوەنڕایان و بەردەنگەکان ٤ ـ بەرزکردنەوە و گەشە کردنی فەرھەنگ، زانست و چێژی ھونەریی منداڵان و مێرمنداڵان لە رێگای بەرھەم گەلی سینەمایی بینرا و بیسراو.\nھەروەھا بەشە سەرەکییەکانی سی و یەکەمین خولی فیستیڤاڵی نێونەتەوەیی فیلمەکانی منداڵان و مێرمنداڵانی ئێران بریتین لە؛ کێبڕکێی سینەمای نێونەتەوەیی، فیلمە سینەماییەکان و کورتە فیلمەکانی چیرۆکی و درامی، فیلمە سینەماییەکان و کورتە فیلمەکانی ئەنیمەیشێن و کارتۆنی.\nخەڵاتەکانی کێبڕکێی سینەمای نێونەتەوەیی ئەم فێستیڤاڵە بریتین لە؛ کێبڕکیی فیلمە سینەماییەکان و کورتە فیلمەکانی چیرۆکی و درامی، باشترین فیلمی سینەمایی، باشترین دەرھێنانی فیلمی سینەمایی، باشترین سیناریۆی فیلمی سینەمایی، خەڵاتی تایبەتی لێژنەی ناوبژیوانان، باشترین کورتە فیلم کە بە دەرھێنەرەکەی دەبەخشرێت.\nھەروەھا خەڵاتەکانی کێبڕکێی فیلمە سینەماییەکان و کورتە فیلمەکانی ئەنیمەیشێن و کارتۆنی بریتین لە؛ باشترین فیلمی سینەمایی، باشترین دەرھێنانی فیلمی سینەمایی، باشترین سیناریۆی فیلمی سینەمایی، باشترین کورتە فیلم کە بە دەرھێنەرەکەی دەبەخشرێت.\nلەم خولەی فێستیڤاڵەکەدا لێژنەیەکی ناوبژیوانی نێونەتەوەیی کە پێکھاتووە لە ناوبژیوانێکی ئێرانی و دوو ناوبژیوانی بیانی کە لە لایەن رێکخراوەی سیفژ (رێکخراوەی نێونەتەوەیی فیلمەکانی منداڵ و مێرمنداڵ) خەڵاتی سەرەکیی ئەم رێکخراوە جیھانییە لە ژێر ناونیشانی "خەڵاتی سیفژ" بە باشترین فیلمی بڵێندی فێستیڤاڵ پێشکەش دەکەن. ئەم خەڵاتە بە تێبینی دەستەی دادوەران بە دەرھێنەر یان بەرھەمھێنەری فیلمەکە پێشکەش دەکرێت. ئەم لێژنەیە ھەروەھا یەک دیپلۆمای شانازی بە یەک کورتە فیلم یا فیلمی ئەنیمەیشێن و کارتۆنی پێشکەش دەکات. \nلە فێستیڤاڵی ئەمساڵدا بەشی کێبڕکێی سینەمای ئێران بریتیە لە؛ فیلمە سینەماییەکان و کورتە فیلمەکانی چیرۆکی و درامی، فیلمەکانی ئەنیمەیشێن و کارتۆنی (سینەمایی و کورتە فیلم)، فیلمە بڵێندە سینەماییەکان.\nخەڵاتەکانی کێبڕکێی سینەمای ئێران لەم خولەی فێستیڤاڵەکەدا بریتین لە؛ کێبڕکیی فیلمە سینەماییەکان و کورتە فیلمەکانی چیرۆکی و درامی، باشترین فیلمی سینەمایی منداڵ، باشترین فیلمی سینەمایی مێرمنداڵ، باشترین دەرھێنانی فیلمی سینەمایی، باشترین سیناریۆی فیلمی سینەمایی، باشترین ئەکتەری فیلمی سینەمایی، باشترین کورتە فیلمی چیرۆکی و درامی کە بە دەرھێنەرەکەی دەبەخشرێت.\nھەروەھا بەشی کێبڕکێی فیلمەکانی ئەنیمەیشێن و کارتۆنی (سینەمایی و کورتە فیلم) بریتین لە؛ باشترین فیلمی سینەمایی، باشترین دەرھێنانی فیلمی سینەمایی، باشترین سیناریۆی فیلمی سینەمایی، باشترین کورتە فیلمی کە بە دەرھێنەرەکەی دەبەخشرێت.\nبەشی کێبڕکێی بەرھەم گەلی فیلمی بڵیندی چیرۆکی و درامی سی و یەکەمین خولی فیستیڤاڵی نێونەتەوەیی فیلمەکانی منداڵان و مێرمنداڵانی ئێران بریتین لە؛ باشترین فیلم، باشترین دەرھێنەر، باشترین سیناریۆی فیلم.


پێرێز مەرجەکانی ڕۆناڵدۆ جێبەجێ ناکات\nکریستیانۆ ڕۆناڵدۆی ئەستێرەی یانەی ریاڵ مەدرید چەند مەرجێکی بۆ یانەکەی دانەوە لەبەرامبەر مانەوەی و تازە کردنەوەی گرێبەستەکەی بەڵام فلۆرێنتینۆ پێرێز ئامادەیی دەرنەبڕیوە بۆ جێبەجێ کردنی مەرجەکانی ڕۆناڵدۆ.\nتۆڕی سکای سپۆرتسی وەرزشی بڵاویکردەوە کە كریستیانۆ رۆناڵدۆ، بۆ مانه‌وه‌ی و تازه‌كردنه‌وه‌ی گرێبه‌سته‌كه‌ی ئێستای، كه له حوزه‌یرانی ٢٠٢١ ته‌واو ده‌بێت، چه‌ند مه‌رجێكی مه‌حاڵی خستووه‌ته به‌رده‌م كارگێڕی ریال مه‌درید .\nهەروەها دەڵێداواكاری سه‌ره‌كی ڕۆناڵدۆ ئه‌وه‌یه، كارگێڕی ریال مه‌درید، ئه‌و بڕه باجه بدات كه به‌سه‌ریدا سه‌پێنراوه، دوای ئه‌وه‌ی ده‌ركه‌وت كه له پێدانی باج و شاردنه‌وه‌ی بڕی ٤٠ ملیۆن یۆرۆتێوەگلاوە.\nهاوکات ئەو ئەستێرەیە ڕازی نابیت بەوەی موچەی ساڵانەی لەوە کەمتر بێت كه نه‌یمار له پاریس سانجێرمان و مێسی له بارشەلۆنە وه‌ری ده‌گرن.\nهەروەها ڕۆناڵدۆ داوای کرد مووچه‌كه‌ی ٤٥ ملیۆن یۆرۆ بێت، یان كه‌مێك كه‌متر بێت، فلۆره‌نتینۆ پێرێز ساڵێك پێش ئێستا، به‌ڵێنی به كریستیانۆ دابوو، ئه‌و داواكاریانه‌ی بۆ جێبه‌جێ بكات، بەڵام ئێستا پێناچێت، به‌ڵێنه‌كانی به‌جێبگه‌ێنێت.\nپێرێز ته‌نیا ٣٣ ملیۆن یۆرۆی خستووه‌ته به‌رده‌م دۆن، ئه‌ویش به مه‌رجی به‌دیهێنانی چه‌ند ئامانجێكی دیاریكراو، وه‌ك پێشه‌وایه‌تیكردنی یانه‌كه بۆ ده‌ستكه‌وتی زیاتر و رۆڵ هه‌بوون، له تۆماركردنی ژماره‌یه‌ك گۆڵ.\nئەمڕۆ یاریەکانی مۆندیالی ٢٠١٨ دەستپێدەکات\nپلاتەر:لای سەرۆکی فیفا وڵاتانی دەوڵەمەند لەپێشترن\nڕۆناڵدۆ ئاماژەی بەجێهێشتنی یانەکەی ئاشکرا کرد\nئەمشەو یاری کۆتایی چامپیۆنز لیگ بەڕێوە دەچێت


نامەی شەهید سەما یوجە | سورانی\nنامەی شەهید سەما یوجە گەلی نیشتمانپەروەرم.\nهەوڵ دەدەم بەم چالاکییە ببمە زمانی ناخی دڵتان. ئێمەی بەهەزاران ئەولادی ئێوە لەم شاخانەدا، لەپێناو ئازادی ئایندەتاندا، نەک تەنها جارێک، ئامادەین بە هەزاران جار گیانی خۆمان فیدا بکەین. لەم رۆژانە سەختەی شەڕدا، چیدی پێویستە ئێوەش شوێنی خۆتان دیاری بکەن. ناوی شەڕەکەمان شەڕی گەلە، مادەم وایە با پێویستییەکانی شەڕی گەل بەجێ بهێنین. پەندێک هەیە دەڵێ"داری ئازادی بەخوێن ئاو دەدرێ" نابێ لە خۆڕا دەست لە ئازادیمان بەردەین. دەبێ باش بیر لەوە بکەینەوە کە وڵاتەکەمان زۆر بە نرخە، لەبەر ئەمەشە دوژمن هێندە پێداگرە، بۆچی ئێمە پێداگر نەبین ؟. لە گیانمان زیاتر چیمان هەیە لەدەستی بدەین ؟. با لەبەرامبەر ژیانێکی بێ شەرەفانە، مردنێکی شەرەفمەندانە بژارمان بێ. لەم قۆناخەدا کە زۆر لە سەرکەوتن نزیک بوینەتەوە، بەو بڕوایەم کە گەلەکەمان وەک هەر دەم لێرە بەدواوەش خاوەن لە میراسی بەرخۆدانی "PKK" دەردەکەوێ و سەرباری ئەم هەموو بەدەل و بەخشندەییە، ئامادەیە هێندەی دیکەش ببەخشێ و بەدەستی خۆی ئایندەیەکی ئازاد بخولقێنێ و بەشەرەفمەندانەییەوە شوێنی خۆی لەنێو کۆمەڵگاکانی جیهاندا بگرێ و هەر بەم باوەڕییەشمەوە سڵاو لە سەرجەمیان دەکەم.\nگەلی کوردی نیشتمانپەروەر\nفێربوونی مێژووی کوردستان، وانە و ئەزموون گرتن لەم مێژووە و لەسەر ئەم بنەمایەش لێکدانەوەی راستینەی "PKK" ئەرکی سەرشانی هەر تاکێکی کوردە. کە لەمێژووی خۆمان دەڕوانین، دەبینین لاواز و پارچە پارچە و ناڕێکخستەیی بەشی بەرخۆدانی و ژیانێکی سەربەخۆیە، هەر بەهێز و رێکخراویش خیانەتە. هۆکاری ئەمەش؛ نەبوونی یەکێتی لەنێو کورداندا و چاوەڕێی دەستی دەرەوە کردنە، تەنها "PKK" و رێبەرە خولقێنەرەکەیەتی توانیوێتی ئەم مێژووە رەشە پارچە بکات و پێچەوانەی بکاتەوە.\nئەوڕۆکە گەلی کورد بە قۆناخێکی هەستیاردا دەرباز دەبێ. دوژمن چۆن هەموو سەرهەڵدانەکانی کوردی لەناو جەرگەیدا پارچەکردووە و سەرهەڵدانەکانی بەهەرێمە سەرهەڵداوەکانەوە سنووربەند کردووە، چۆن لەپەنا هەر رێبەر و سەرکردەیەکی کورد دا رەوتێکی خیانەتکاری دەرخستووە، ئەوڕۆکەیش هەمان شت بەسەر "PKK"دا دەسەپێنێ. لەبەر ئەوەش پێویستە هەموو کوردێک هەست بە هزری ئەم قۆناخە بکات و خۆی ئاوێتەی ئەم شەڕە بکات. هەژاری و ئاوارەیی و دەربەدەری بەهیچ شێوەیەک کۆسپ و تەگەرە نین. گەلی کوردی نیشتمانپەروەر بە راپەڕینی لەم نەورۆزەدا ئەوەی سەلماندووە. دەبێ راپەڕیوەکان رەنجەکانیان زیاتر و گەورەتر بکەن و بێ دەنگی بێ دەنگەکانی دەوروبەری خۆشیان بشکێنن و دەنگیان ئاوێتەی دەنگی خۆیان بکەن. پێویستە هەر خێزانێکی کورد ببێتە شوێنگەی گەریلا.\nدەبێ ئەوەمان لەبیر نەچێ کە وەکو گەل ئەمە یەکەمین شانس و دەرفەتمانە، کەوایە با لەپێناو بەدەستهێنانی جێگەیەکی شەرفەمەندانە بۆ خێزانی مرۆڤایەتی، لە بچووک هەتا هەرە گەورەکەمان دەگات لەژێر مەشخەڵی ئازادی رێبەر ئاپۆ دا کۆببینەوە.\nبۆ فێرکار و خولقێنەری تێکۆشانی سۆسیالی چاخەکەمان سەرۆکی گشتی پارتیمان و رێبەری نەتەوەییمان رێبەر ئاپۆ.


مێری دیبەیتێک بۆ هەموارکردنەوەی یاسای توندوتیژی خێزانی سازدەکات | MERI\nمێری دیبەیتێک بۆ هەموارکردنەوەی یاسای توندوتیژی خێزانی سازدەکات\nJanuary 22nd, 2015 نوێترين بابه‌ت 0\nهەردوو ڕەشنووسی مێری و وەزارەتی ناوخۆ تاوتوێ کران لەلایەن ئامەدەبوان کە پێکهاتبوون لە مامۆستای زانکۆ و پەرلەمانتار و چالاکوان و نوێنەوری دام و دەزگا حکومی و نا حکومیەکان و شارەزا یاسایی. ئەوی ئاماژەی پێکرا ئەوە بوو کە هەردوو ڕەشنووسەکە خاڵی گرنگ و ورد لە خۆ دەگرن، هەر بۆیە پێشنیازی یەکخستنی هەردوو دۆکیومینت کرا. دوای خستنەڕوی جیاوزی هەردوو ڕەشنووسەکە، سەرۆکی مێری ئامژەی بە پێویستی و گرنگی یەکخستنی ئەم دوو ڕەشنووسە دا لەبەر ئەوەی ئەم پڕۆسەیە پەیوەستە بە یاساێک کە گاریگەری ڕاستەوخوی هەیە لەسەر ژیانی کۆمەڵێک خەڵک. ئامەدەبوان سەرنج و تێبینی خۆیان پێشکەش کرد و مێری بڕیاریدا بە یەکبەستنەوەی هەردوو بابەت بۆ ئەوەی پێشکەشی پەرلەمانی کوردستان بکرێت.\nLawmakers, Ministry officials and civil society representatives debated a new comprehensive draft law, which broadens the definition of domestic violence.\nمێری ڕاهێنان بە یەکەی پۆلیسی تایبەتمەند دەکات لەسەر کواڵیتی و کارامەیی\nمێری و ئەنجوومەنی دادوەری تاوتوێی ڕیفۆرم و هەماهەنگی دەکەن


مامۆستا عه‌لی باپیر په‌یامێك بڵاوده‌كاته‌وه – wazho.net\nمامۆستا عه‌لی باپیر په‌یامێك بڵاوده‌كاته‌وه\nئایار 7, 2020\t4563456 جار خوێندراوەتەوە\nسه‌باره‌ت به لادانی پارێزبه‌ندیی له‌سه‌ر په‌رله‌مانتاران به‌گشتیی‌و، په‌رله‌مانتاری كۆمه‌ڵی ئیسلامیی به‌تایبه‌تی مامۆستا عه‌لی باپیر په‌یامێك بڵاو ده‌كاته‌وه، ئه‌مه‌ی خواره‌وه ده‌قی په‌یامه‌كه‌ی مامۆستا عه‌لی باپیره:\nڕوونكردنه‌وه‌یه‌ك بۆ ڕای گشتیی\nبه‌پێویستم زانی له‌باره‌ی كۆبوونه‌وه‌كه‌ی ئه‌مڕۆی په‌رله‌مانه‌وه چه‌ند سه‌رنجێك بخه‌مه‌ڕوو:\n1- له‌لای هه‌مووان ئاشكرایه هه‌رێمی كوردستان‌و عێڕاقیش به‌بارودۆخێكی زۆر هه‌ستیارو دژواردا ڕه‌ت ده‌بن، كه پێویستیمان به هه‌رچی زیاتر پاراستنی ته‌بایی‌و یه‌كڕیزیی هه‌یه‌و، گرێدانی كۆبوونه‌وه‌ی په‌رله‌مان له‌م هه‌ل‌و مه‌رجه‌دا كه خه‌ڵك‌و جه‌ماوه‌ر چاوه‌ڕێ‌ی چاره‌سه‌ركرانی گرفت‌و كێشه‌كانی گوزه‌رانیان ده‌كه‌ن، به‌مه‌به‌ستی لابردنی پارێزبه‌ندیی (حصانه) له‌سه‌ر چه‌ند په‌رله‌مانتارێك شتێكی سه‌یرو نالۆژیكییه!\n2- بێگومان هیچ كه‌س نكووڵیی له‌جێ‌به‌جێ‌كردنی یاسا ناكات‌و ئێمه‌ش گرفتاری پێشێلكرانی یاساین، به‌ڵام یاسا نابێ به بانێكه‌و دوو هه‌وا پیاده‌بكرێ‌و وه‌ك لاستیك به‌كه‌یفی خۆت به‌ره‌ولای به‌رژه‌وه‌ندییه‌كانتی بكێشێ‌و، ئه‌گه‌ر زانیت قازانجته په‌نای بۆ به‌ری‌و، ئه‌گه‌ر زانیشت بۆت باش نیه پێشێلی بكه‌ی!\n3- ئێمه هه‌رگیز له‌گه‌ڵ لابردنی پارێزبه‌ندیی په‌رله‌مانتاران نه‌بووین‌و نابین، مادام به‌هۆی ڕه‌خنه‌گرتن‌و قسكه‌كردنه‌وه بێ، چونكه ئه‌وه مانای بێده‌نگ كردنی په‌رله‌مانتارانه‌و په‌كخستنی گرنگترین كاروچالاكییانه كه ڕه‌خنه گرتن‌و چاودێریی كردنی حكوومه‌ت‌و دام‌و ده‌زگاكانه.\n4- لێره‌وه‌ش زۆر سوپاس‌و ده‌ستخۆشیی ئاڕاسته‌ی سه‌رۆكی په‌رله‌مان‌و سه‌رجه‌م فراكسیۆنه هاوده‌نگه‌كانیش ده‌كه‌م، كه كه ئاماده‌نه‌بوون مل بده‌ن بۆ ئه‌و هه‌وڵه‌ی پارتی دیموكراتی كوردستان كه پێموایه زیانێكی گه‌وره‌ی به‌سومعه‌ی په‌رله‌مان‌و قه‌واره سیاسییه‌كه‌مان‌و خودی خۆیشی گه‌یاندو، درزێكی سیاسیی گه‌وره‌ی په‌یداكرد.\n5- جێ‌ی سه‌رسوڕمانیشه كه پارتی دوێنێ گوێ‌ی به‌داواكاریی حه‌وت فراكسیۆنی جۆراوجۆری په‌رله‌مان نه‌دا، بۆ چاوپێداگێڕانه‌وه‌ی ئه‌و هه‌وڵ‌و هه‌نگاوه‌ی، ئایا ئه‌و لایه‌نه‌ی له‌هه‌موو كه‌س‌و لایه‌نێك “به‌حه‌ق یان ناحه‌ق” له‌م وڵاته‌دا زیاتر به‌هره‌مه‌نده نه‌ده‌بوو به‌ته‌نگ پاراستنی ته‌بایی‌و یه‌كڕیزییه‌وه‌بێ؟!.\n6- هیواداریشم هیچ كه‌س گره‌و له‌سه‌ر ئه‌وه نه‌كات كه كۆمه‌ڵی ئیسلامیی له‌ژێر زه‌خت‌و فشاردا ده‌ستبه‌رداری هه‌ڵوێسته مه‌بده‌ئییه‌كانی بێت، به‌تایبه‌ت وه‌ده‌نگ هاتن له‌سه‌ر به‌رژه‌وه‌ندیی گشتیی‌و به‌رگریی له‌چینی هه‌ژارو نه‌دار.\n7- كاك سۆران عومه‌ریش كادیرێكی دڵسۆزو كارای كۆمه‌ڵی ئیسلامییه‌و، هیچ كات لاریی نه‌بووه له ئاماده‌بوون له‌به‌رده‌م دادگادا گرنگ ئه‌وه‌یه دادگاییه‌كی دادگه‌رانه‌و بێ غه‌ره‌ز بكرێ.\nPrevious وەلامێک لە فراکسیۆنی پارتی دیموکراتی کوردستانەوە بۆ فراکسیۆنی یەکیتی نیشتیمانی کوردستان لە پەرلەمانی کوردستان\nNext چەند خاتوونی سەرنجڕاکێش کە ناویان لەکتێبی “گینس”ـدا تۆمار کراوە


به فه‌رمی ئه‌ستێره‌یه‌كی مان سیتی له كۆتایی ئه‌م وه‌رزه یانه‌كه‌ی جێده‌هێڵێت\nبه‌شێوه‌یه‌كی فه‌رمی ڤیسێنت كومپانی به‌لجیكی و به‌رگریكاری یانه‌ی مانچسته‌رسیتی ئینگلیزی له كۆتایی ئه‌م ورزه بڕیاری جێهێشتنی یانه‌كه‌ی دا .\nپێگه‌ی فه‌رمی یانه‌ی مان سیتی ئاشكرای كردووه كه پاش 11 ساڵ پۆشینی درێسی یانه‌كه‌مان كومپانی به‌رگریكاری به توانای تیپه‌كه‌مان بڕیاریدا له كۆتایی ئه‌م وه‌رزه ستیزن جێبهێڵێت و یارییه‌كه‌ی واتفۆردیش له جامی یه‌كێتی ئینگلته‌را كۆتا یاری ئه‌و به‌رگریكاره بووه .\nكومپانی خاوه‌نی چوار نازناوی خولی ئینگلیزییه له‌گه‌ڵ مان سیتی داو هاوكات دوو جار جامی یه‌كێتی ئینگلته‌رای بردۆته‌وه و چوار جاریس جامی یانه پیشه‌گه‌ره‌كان وجارێكیش جامی قه‌ڵغانی خێرخوازی .\nكومپانی له ساڵی 2008 وله یانه‌ی هامبۆرگه‌وه رویكرده یانه‌ی مانچسته‌رسیتی .


پەیامە وروژێنەرەکەی ترەمپ بۆ ناسیۆنالیزمی کورد – hkkurdistan\nHome 6 ئەرشیفی بابەتەکان 6 پەیامە وروژێنەرەکەی ترەمپ بۆ ناسیۆنالیزمی کورد\nپەیامە وروژێنەرەکەی ترەمپ بۆ ناسیۆنالیزمی کورد\nلەیەکەمین کۆنگرەی رۆژنامەوانی بارزانی و عەبادی دوای دەستپێکردنی ئۆپه‌راسیۆنی موسڵ، کە لە پشتی بەرەی شەڕی خازر ئەنجامیاندا، مسعود بارزانی لە بەرامبەر پرسیارێکی یەکێک لە رۆژنامەنوسان کە پرسی؛ پلانتان چییە ئەگەر ئەمریکا کورد بەکاربهێنێ بۆ بەرژەوەندی خۆی؟ بارزانی دەموچاوی گرژ کرد و چووبەگژی رۆژنامەنوسەکەدا و وتی؛ هەر پرسیارەکەت هەڵەیە، پرسیاری وا نابێ بکرێت، ئەمریکا کورد بەکارناهێنێ!!!\nبە پێچەوانەی بەشەریەتی ئازادی خوازی دنیاوە کە نیگەرانن لەوەی ئەم ملیادێرە سەرەڕۆ و راسیستە دژی ژن و دژی ئازادی و دژی پرەنسیپە پێشکەوتوانەکان و …دەبێتە سەرۆک کۆماری ئەمریکا، ناسیۆنالیزمی کورد دڵخۆشە بەبردنەوەی ترەمپ. وەکو زۆربەی شرۆڤەکارانیان دەڵێن “ترەمپ لە کلینتۆن باشترە بۆ کورد”. هۆکاری ئەمە چیە؟ لێدوانی ترەمپ دەربارەی (کوردەکان) کە مەبەستی ناسیۆنالیزمی کورد و دەسەڵات و حزبەکانیەتی، وەڵامی ئەم پرسیارە روون دەکاتەوە:\n“کوردەکان سەلماندویانە کە باشترین شەڕکەر و بە وەفای ئەمریکان، ئەوان خاوەن دڵێکی بەهێزو جەنگاوەری عەزیمن، دەبێ ئێمە ئەوان بەکاربهێنین و سودیان لێوەرگرین”. یان دەڵێ “ئێمە دەبێ کوردەکان بەکار بهێنین، ئێمە دەبێ کوردەکان چەکدار بکەین”\nWe should be using the Kurds, we should be arming the Kurd\nئەمە پەیامە سەرمەست کەرەکەی تره‌مپە بۆ ناسیۆنالیزمی کورد. نهێنی ئومێدی ئەم بزووتنەوەیە لەوەدایە کە ترەمپ مەیلی هەیە کورد بەکار بهێنێ و بۆ ئەم مەبەستەش چەکداریان بکات. ئەم رستانە بۆ ناسیۆنالیزمی کورد کە هەمیشە وێڵی دوای ئەوەن دەوڵەتێک چاوی تەماحیان تێببڕێت و مەیلی هەبێت بەکاریان بهێنێ، وەکو ئەوەیە لۆتۆیەکی گەورەیان بۆ دەرچوبێت. ئەم پەیامە بۆ سەرانی کوردایەتی دڵ ئارامیی دەبەخشێ لەوەی کڕیاری سبەینێشیان مسۆگەر کردوە و بازاڕی سەودایان گەرم دەبێت. پەیامی ترەمپ دور و نزیک هیچ پەیوەندیەکی بە مافی خەڵکی کوردستانەوە نیە، دەربارەی بە فەرمی ناسینی مەسەلەی کورد و هیچ رێگاچارەیەک نیە، دەربارەی پشتیوانی لە مەسەلەی کورد نیە، دەربارەی ئازادی ئەم خەڵکە لە ستەمکاری و بێدەرەتانی نیە و ناشبێت هیچ جۆرە چاوەڕوانیەکی لەم بابەتە لە ترەمپ و دەستەی فەرمانڕەوای ئەمریکا بکرێت. بەڵکو رێک بە پێچەوانە بۆ بەکارهێنانی ئەم خەڵکە و بە قوربانی کردنیانە بۆ ئامانجە دژی ئینسانیەکانی خۆیان، بۆ هێشتنەوەی ئەم خەڵکەیە لە ژێر چەپۆکی ناسیۆنالیزمی کورد و نەهامەتیەکانی، لە پاداشتی بەکارهێنانیانی دەسەڵات و حزبەکانی ئەم بزوتنەوەیە لە خزمەت سیاسەتی میلیتاریستی و دڕندانەی ئەمریکادا. نابێ رێگا بدرێت ناسیۆنالیزم ئەم نیازە چەپەڵەی ترەمپ وەکو “باشی بۆ کورد” دەرخواردی خەڵکی کوردستان بدات و ئەم خەڵکە بکرێن بە ئامرازێک کە ئەمریکا بەکاریان بهێنێ.\nهەڵوێستی بزووتنەوەی ناسیۆنالیستی کورد لەگەڵ هەڵوێستی ئازادیخوازی مرۆڤایەتی هاوچەرخ ناکۆکی توندی هەیە. تەنانەت لەگەڵ هەڵوێستی شەقامی خودی ئەمریکادا ناکۆکی توندی هەیە. یەکێک لە پرەنسیپە جێکەوتوەکان لە محەکی ئازادی خوازی جیهاندا، بریتیە لە وەستانەوە دژی میلیتاریزم و ملهوڕی و داگیرکاری و کۆنەپەرستپەروەری دەوڵەتی ئەمریکا. یەکێک لە شانازیەکانی هەموو بزووتنەوە پێشکەوتوانەکانی جیهان راوەستانە لە بەرامبەر سیاسەتەکانی ئەم دەوڵەتە کە لەسەراسەری دنیادا دوژمنایەتی هەموو تروسکایەکی ئازادی و هەموو جۆرە پێشکەوتن خوازیەک و مافی خەڵکی ستەمدیدە دەکات. پشتیوانی راستەوخۆ و هەمەلایەنەی داپلۆسینەرترین و کۆنەپەرستترین دەوڵەتان و هێزە کۆنەپەرست و تاوانکارەکانی جیهانە. دەوڵەتانی؛ ئیسرائیل، سعودیە، تورکیای ئەردۆگان، رێکخراوە تیرۆریستە ئیسلامیەکانی سوریا و لیبیا و..و..تەنها چەند نمونەیەکن. دەوڵەتی ئەمریکا بەرپرسی راستەخۆی؛ بەکاربردنی چەکی کۆکوژە لە یابان، کوشتاری بە کۆمەڵ لە ڤێتنام، وێرانکاری و کوشتار لە ئەفغانستان، خاپورکردنی عێراق و کوشتارێکی بێ شومار و نقوم کردنی لە سیناریۆی تەڵخی قەومی و تائیفی، وێرانکاری و کوشتار و پەرەگرتنی تیرۆریزم و کۆنەپەرستی لە لیبیا و سوریا…و….\nکەسایەتیەکی وەکو گیڤارا بە هۆی جەنگینی ئازایانەی دژی ملهوڕی و داگیرکاری ئەمریکا، وەکو سیمبولی ئەم بەرەنگاریە خۆشەویستیەکی گەورەی هەیە لە ناو مرۆڤایەتی ئازادی خوازی جیهاندا. بەڵام ناسیۆنالیزمی کورد نە تەنها شانازی بەوەوە دەکات کە ئەگەر دەرفەتی هەبێت لە پاڵ جەنراڵێکی دەست بەخوێنی ئەمریکادا راوەستێ و وێنە بگرێت، نە تەنیا کڵاو فڕێدەدات بە ئاسماندا بۆ ئەوەی دەستەی فەرمانڕەوای ئەمریکا لە سیاسەتە کۆنەپەرستانە و دژی ئنسانیەکانی خۆیدا جیگایەکیان پێ بدات، بەڵکو نیازی ئەمریکا بۆ “چەکدار کردن و بەکارهێنانیان” شاگەشکەیان دەکات.\nمێژووی ناسیۆنالیزمی کورد داستانی کەڵک وەرگرتن و جێگا پەیداکردنە لە قلشت و ناکۆکی دەوڵەتانی کۆنەپەرستی ناوچەکە و جیهان، مێژووی رۆڵگێڕانە وەکو دەسکەلای دەوڵەتانێک کە غەرقی ستەمکاری و داپڵۆسین و دوژمنایەتین لەگەڵ هەر تۆرسکاییەکی ئازادی و ئینسانیەت. هەموو جارێکیش ئاکامی کارەساتباری ئەم پاشکۆیەتی و خۆگریدانەیان لەگەڵ دەوڵەتانی تا سەرمۆخ کۆنەپەرست، بەسەر خەڵکی بێدەرەتانی کوردستاندا داشکاندوەتەوە. پاشکۆیەتیان بۆ؛ رژێمی شای ئێران، ئەمریکا، ئیسرائیل، تورکیا و رژێمە سەرکوتگەرەکانی عێراق، هەروەها نسکۆی ١٩٧٥، کیمیابارانی هەڵەبجە، ئاوارەیی ١٩٩١، داگیرکردنی عێراق لەلایەن ئەمریکاو هاوپەیمانەکانی لە ٢٠٠٣ و نقومکردنی ئەم کۆمەڵگایە لە سیناریۆیی قەومی و تائیفی…چەند نمونەیەکی بەرجەستەن. باجیگرانی هەموو ئەوانە خەڵک داوێتی.\nدۆناڵد ترەمپ دیسان نیازی وایە “کورد چەکدار بکات و بەکاریبهێنێ”، سەرانی کوردایەتی کە لە بەرامبەر بەکاربردنی ئەم وشانە لە لایەن رۆژنامە نوسانەوە خەریکە ئاگر دەگرن، لە بەکاربردنی لە لایەن ترەمپەوە سەرمەست دەبن. کوا جەنابی بارزانی یان تاقە یەک سەرکردەیەکی ئەم بزووتنەوەیە، هەر بەو جۆرەی لەسەر “بەکارهێنانی کورد” دەچن بە گژی رۆژنامە نوساندا، تۆزقاڵێک شەهامەت لەخۆ نیشان بدات و دوو رستە بەسەر زمان بهێنێ لە بەرامبەر ئەم دەربڕینە فالانژیستیە کە دەرحەق بە بزوتنەوە و ناسنامە پیرۆزە نەتەوەییەکەی بەکار براوە؟! ئەو کارە ناکەن، چونکە لە دڵەوە پێشوازی لە بەکارهێنانیان دەکەن.\nهیچ ئازادی و خۆشبەختی و داهاتویەکی باشتر بۆ خەڵکی کوردستان، لە خۆگرێدان لەگەڵ ملهوڕی دەوڵەتی ئەمریکا و “بەکارهێنانیان” لە لایەن ئەم دەوڵەتەوە بەدی نایات. ئەزمونی مێژوو سەلماندوێتی کە ئاکامەکەی بریتی دەبێت لەکارەسات، لە باڵکێشانی کۆنەپەرستی، لە راگرتنی ئەم دەسەڵاتە گەندەڵ و تاڵانچیە بە سەر ژیان و چارەنوس و کەرامەتی خەڵکەوە. جگە لەمەش کۆسپ و لەمپەر پێکدەهێنێ لە بەردەم هاوپشتی بزووتنەوە پێشکەوتو و ئازادی خوازەکانی جیهان لەگەڵ بزوتنەوەی ئازدی خوازی خەڵکی کوردستان. لە کاتێکدا ئەم هاوپشتیە جیهانیە دەتوانێ پشت و پەنای بەهێزی خەڵکی کوردستان بێت بۆ ئازادی و داهاتویەکی پرشنگدار. بۆ هەڵتەکاندنی ئەم کۆسپە، خەڵکی ئازادی خوازی کوردستان پێویستە دەنگێکی جیاواز و هەڵوێستێکی جیاواز و ریزێکی جیاواز لە ناسیۆنالیزمی کورد پیشانی خەڵکی ئازادی خوازی جیهان بدەن.


نوێنەرایەتی حکومەتی هەرێمی کوردستان - تاران - سەرۆکی حکومەتی هەرێمی کوردستان لەگەڵ بەڕێوەبەری ئاژانسی نێودەوڵەتی وزە کۆدەبێتەوە\nهەولێر، هەرێمی کوردستان، عێراق (GOV.KRD)- ئەمڕۆ دووشەممە 23 ی ئایار2022، مەسرور بارزانی سەرۆکی حکومەتی هەرێمی کوردستان لە لە داڤۆس، لەگەڵ فاتیح بیرۆڵ بەڕێوەبەری جێبەجێکاری ئاژانسی نێودەوڵەتیی وزە کۆبووەوە.\nلە کۆبوونەوەکەدا گفتوگۆ دەربارەی دەرفەتەکانی هاریکاری و هەماهەنگیی لە نێوان ئاژانسی نێودەوڵەتیی وزە و حکومەتی هەرێمی کوردستان کرا لە بواری ڕاهێنان و کاروباری تەکنیکی و سوود وەرگرتن لە سەرچاوەکانی هەمەجۆرەکانی وزە.\nRead کد خبر: 2713


پێدانی پۆست له‌م كابینه‌یه به ساقیته‌كان له حاله‌ته‌وه بۆ دیارده -\nKGN 8 تشرینی دووه‌م، 2021\nنوسینی : ئالان ساحیبقران\nله‌م كابینه‌ی براگه‌وره‌تان تادێی ڕووبه كه‌سی ساقیت ده‌درێت و پۆستی پێده‌درێت .\nیه‌كێك له كادیره‌كانی پارتی كه خۆی به‌شانازیه‌وه بۆ هاوڕێكانی ده‌گێرێته‌وه كه به شه‌هاده‌یه‌كی ته‌زویر دامه‌زراوه له‌وه‌ته‌ی پارتی هه‌بووه وه‌كو مشه خۆریك به‌دوای كه‌وتووه و لێی ده‌خوارت جۆره‌ها گه‌نده‌ڵی كردووه سه‌روه‌توو سامانێكی باشی به‌گه‌نده‌ڵی و ڕه‌شوه و بازرگانی به‌پۆستی حكومی په‌یداكردووه.\nدواتر هه‌روه‌ك خۆی ئاماژه‌ی پێده‌كات شه‌هاده ته‌زویره‌كه‌ی ئاشكراده‌بێت و بێ هیچ سزایه‌ك ده‌ینێرنه‌وه به‌رخوێندن .\nهه‌روها به‌فه‌رمانبه‌رانی گه‌ر خۆی و تووه كه له‌سالانی نه‌وه‌ته‌كان به‌چه‌ندین شێوه‌ی جیاجیا و به‌پاڵپشتی به‌رپرسێكی پارتی چه‌ندین كاری قێزه‌وه‌نی وه‌كو ڕێگری و خاوه‌وه‌رگرتن دژبه خه‌ڵكی بازرگان و ته‌نانه‌ت خه‌ڵكی ئاسایش كردووه .\nئێستاش یه‌كێكه له پاڵێوراوانی پارتی بۆ پۆستێكی گرنگ جیاله‌وه‌ش ئێستاش هه‌رپۆستێكی بچووكی هه‌یه .\nله‌ماوه‌ی ڕابردوو هه‌روه‌ك فه‌رمانبه‌رانی شوێنی كاره‌كه‌ی ده‌گێرنه‌وه به‌هۆی مه‌له‌فه ڕه‌شه‌كه‌ی پارتی پشگوێی خستبوو هه‌رشه‌رمی پێی بوو باسی بكات به‌لام ئێستا له‌به‌رئه‌وه‌ی خاوه‌نی مه‌له‌فێكی ڕه‌شه دیاره مه‌رغوب بۆته‌وه له‌لایه‌ن ده‌یانه‌وێت بێ ڕه‌چاوكردنی ڕابردووی پۆستی پێبده‌ن .\nئه‌م فه‌رمانبه‌رانه هێما بۆ ئه‌وه ده‌كه‌ن كه به‌رده‌وام خه‌ریكی دروستكردنی قسه‌ی نه‌شیاو بوختانه به ئافره‌تان و هه‌ركاتێكیش زانی پۆسته‌كه‌ی ئێستای ده‌كه‌وێته مه‌ترسی هاوارده‌كات و ده‌ڵێت من كادیری پارتیم و چیم بوێت ده‌یكه‌م و ده‌كه‌وێته بوختان و قسه‌ی نه‌شیاو به به‌رامبه‌ره‌كه‌ی و ئه‌گه‌ر زانی بۆی چووه سه‌ر ئه‌وه بێده‌نگ ده‌بێت ئه‌گه‌رنا ده‌كه‌وێته جنێودان به حیزبه‌كه‌ی و سه‌ركرده‌ی حیزبه‌كه‌ی و داروبه‌ری وه‌زیفه‌كه‌ی\nته‌واوی زانیاریه‌كان لام پارێزراون و جیا له‌وه هه‌ندێك تۆماری ده‌نگیشم لام پارێزراوه به‌لام ڕێگه پێدراو نیم به‌پێی یاسای ڕۆژنامه‌وانی بلاویان بكه‌مه‌وه به‌لام ئاماده‌م بیده‌مه لایه‌نه په‌یوه‌ندی داره‌كان به‌مه‌رجی ئه‌وه‌ی هه‌رچی بردووه و كردووه له‌سه‌ری سزابدرێت\nPrevious نامەیەکی کراوە بۆ دواکاری گشتی و دەستەی دەستپاکی\nNext لەبەر خاتری زۆڵە خانەنشینەکانی حیزب خانەنشینان دەبنە قوربانی\n9 حوزه‌یران، 2021 Akam mahmood


بزوتنەوەی گۆڕان لەنێوان هەڵچون‌و ئارامیيدا\n- بزوتنەوەی گۆڕان ھێزێکی سیاسیی گرنگ و کاریگەرە، ئەوکات، کە لە نێو یەکێتیی نیشتیمانی دابوون و دواتر کە جیا بوونەوە و دواتریش، کە بوونە ئۆپۆزیسیۆن و ئێستایش، کە لەگەڵ پارتی دیموکراتی کوردستاندا ڕێککەوتوون ھەر گرنگ و کاریگەرن، چونکە خاوەن دیدگا و دەنگ و سەنگی خۆیانن و دەتوانن لە ھەر قۆناغێکدا ڕاست یا ناڕاست، کاریگەرانە ھەنگاو ھەڵێنن!..\n- جارانیش، کە ملی ناڕاستەڕێیان گرتبوو و دەیانویست لە ڕێگەی ھەڵچوونەوە سیاسەت بکەن و میدیایەکی ھێرشبەر و بەشێک لە شەقامیشیان دەگەڵ خۆیاندا ماندوو کرد و ئاکام ھیچی ئەرێنی لێ شین نەبوو، ھەر گرنگ و کاریگەر بوون، لێ بە ئاراستەی ھەڵچوونە سیاسییەکە، کە ھەم خۆیان و ھەمیش کوردستان قازانجی لێنەکرد و بەڵگەیش بۆ ئەم قسەیە، لە کورتیدانی دەنگەکانیان بوو، کە ڕێک بوو بە نیوە، واتە لە بیست و چوار کورسییەوە بوون بە دوانزە کورسی !..\n- ئێستایش، کە ئارام بیردەکەنەوە و دەیانەوێت، وەک لە کاتی واژۆکردنی ڕێککەوتنەکەی دوێنێ لەگەڵ پارتی ئاماژەیان بۆ دەستەواژەی (کەناری ئارامی )کرد، ئارام سیاسەت بکەن و ئارام بێنەوە نێو حکومەت و ئارام میدیایەکەیان بخەنە گەڕ و ئارام دەستبار لەگەڵ پارتی دیموکراتی کوردستان بگرن، ھەر گرنگ و کاریگەرن، لێ ئەمجارەیان بە ئاراستە دروستەکە، کە دواجار کوردستان و حکومەتی ھەریم و ھاوڵاتیانیش قازانجی لێ دەکەن !.\n- ڕوون بۆوە و بۆ ھەموو لایەک سەلما، کە ئەگەر لە پرۆسەی سیاسیدا خاوەن ڕستەیەکی باشیش بیت لە نێو پەرەگرافی ھەڵچووندا، نە ڕستە دەگاتە مانا و نە پەرەگراڤ دەتوانێت بووندار بێت، ئەوکات و ئێستایش و بۆ سبەیش ئەم بۆچوونە ھەر ڕاستە، بۆیە ھەقە بزوتنەوەی گۆڕان و ھەموو ئەوانەی، کە بە ھەڵچوونەوە سیاسەتیان کرد و جگە لە بەشێکی وێنەکە، قودرەتی بینینی ھەموو وێنەکەیان نەبوو، ئەمجارەیان چاو بشۆن و ھەموو وێنەکە بە ڕوونی ببینن، ھەموو وێنەکە واتە ھەموو نیشتیمان!..\n- ئێمە ڕاست بووین، کە دەمانگوت، نیشتیمان با کۆکەرەوەمان بێت، ئێمە ڕاست دەرچووین، کە دەمانگوت، ھەڵچوون درەختێکی زڕە و گوڵ دەر ناکات، ئێمە ڕاست دەرچووین، کە دەمانگوت، ڕەخنە و ناڕەزایی و خۆپیشاندان و بایکۆت دەبێ وڵات پتەو بکات، نەک لەبەریەکی ھەڵوەشێنێتەوە !..\n-ئێمە و ئەوان و ئەوانیتریش یەکین و نیشتیمان ھی ھەموومانە، ئومێدەوارین ئەمجارەیان بزوتنەوەی گۆڕان ئارام سیاسەت بکات و سوودی لە ڕابردوو وەرگرتبێت و ھەموو لایەکیش، بە پارتی دیموکراتی کوردستانیشەوە ئارامتر لە جاران، شەمەندەفەری حوکمەتداریی بخەنە ڕێ، رێیەک، کە تیایدا ھاوڵاتیان خێر و بەرەکەتەکەی وەرگرنەوە و لە سایەیدا ژیان و گوزەرانێکی شایستەتریان بۆ مسۆگەر بکرێت !..\n1 ھەق نییە وا بێ!


Ö:: نه‌ته‌وه‌یه‌کی گه‌وره له قه‌باره‌و بچوک له ده‌سه‌ڵات .. !!\n(( سه‌ربه‌خۆیی و سه‌رفرازی نه‌ته‌وه‌یه‌ک قه‌بارره‌و گه‌وره‌یی ناوێ له هێزدا .. باشی و سه‌ر ڕاستیی ئێستاو مێژووی ڕابردووی دوێنێی سه‌رکرده‌ی ده‌وێ )) . به‌هه‌ر نه‌ته‌وه‌یه‌کی خنکاو بڵێی چیت ده‌وێ .؟. ده‌ڵێ : هه‌ناسه ..!! . ئێمه‌ی نه‌ته‌وه‌ی ژێر ده‌ست و بێکه‌س له‌مێژه وێڵی هه‌ناسه‌ین هه‌تا ئێستا هه‌ر ده‌ست به چڵ و گه‌ڵای دارانه‌وه ده‌گرین که نه‌خنکێین چونکه بێ سه‌رپه‌رشت و بێ سه‌رکرده‌و بێ باوکێکی دڵسۆزین . ئێمه‌ی کورد له مێژه ده‌مانه‌وێ بزانین بۆ نه‌ته‌وه‌یه‌کی وا گه‌وره‌ی وه‌کو کورد و خاکێکی واگه‌وره‌ی وه‌ک و کوردستان بۆچی دوای سه‌ده‌یه‌ک شۆڕش و به‌رخۆدان نه‌بووین به ده‌ووڵه‌ت .؟. یان هه‌ر نه‌بێ ده‌سه‌ڵاتێکی بچووکی ناوخۆیی بۆ وێنه وه‌ک و به‌ڕێوه‌بردنی یان ده‌سه‌ڵاتی خۆیی ( الحکم الذاتي ) یان فیدراڵی یان کۆن فیدڕاڵی. باسی سه‌ربه‌خۆیی ناکه‌م چونکه به‌شایه‌تی هه‌موو میلله‌تی کورد له‌سه‌رکرده دیاره‌کانی کوردستان چه‌ند جارێک دووپاتی ده‌که‌نه‌وه‌و ده‌ڵێن: به‌هیچ شێوه‌یه‌ک داوای سه‌ربه‌خۆیی ناکه‌ین بۆ گه‌لی کورد.!. به‌ڕاستی جێی سه‌رسوڕمان و ئه‌سه‌فه ئه‌م ووته‌یه .. چونکه کامه پێشمه‌رگه‌و خه‌ڵک و پیرو جوان و ژن و پیاوو شه‌هیدی کوردستان ئاواتی سه‌ربه‌خۆیی کوردستان نه‌بووه.؟. کامه تاکی کورد یان میلله‌تانی تری جیهان به‌گه‌نج و پیرو ژن و پیاوه‌وه حه‌ز به سه‌ربه‌خۆیی ووڵاتی خۆیان ناکه‌ن .؟. مه‌گه‌ر یه‌کێ له‌منداڵی یه‌وه هه‌ر به‌کاسه‌لێسی و چڵکاوخۆری په‌روه‌رده کرابێ یان *( ... ) به‌ڵام به‌ڕای من ئه‌گه‌ر خاتریان بگرین ئه‌ڵێین ووته‌و په‌یامی ئه‌م سه‌رکردانه به‌و جۆره لاوازی یه له‌به‌رخاترو دڵ نه‌ڕه‌نجاندنی دووژمنانه .!. جا ئه‌گه‌ر خۆیان ووتیان وانی یه .. که‌واته خراپتر له‌بۆچوونه‌که‌ی ئێمه‌یه و سه‌رکرده‌کان خۆیان ناپاکن و حه‌ز به ئازادی گه‌ل و نیشتمانه‌که‌یان ناکه‌ن . ده‌نا بۆ نابێت سه‌ربه‌خۆ بین خۆ ئێمه خوێنی هێنده‌ی دوو نه‌ته‌وه‌شمان داوه بۆ سه‌ربه‌خۆیی مرۆڤیش یه‌کجار ده‌ژی با کوردیش به‌ڕێزو گه‌وره‌یی و هاووڵاتی بوونی خۆیه‌وه بژی و بمرێ . له‌و نمونانه‌شمان هه‌یه که زۆربه‌ی سه‌رکرده‌کانی دنیا شۆڕشگێڕو پڕۆلیتار بوون له‌کاتی خه‌بات و تێکۆشاندا هه‌تا پێویستییان به‌خه‌ڵک هه‌بووه .. به‌ڵام دووای ڕزگاربوون بوون به دیکتاتۆرو زاڵم و سه‌رمایه‌دار بۆ نه‌ته‌وه سته‌م دیده‌که‌یان بۆ نموونه وه‌کو: فیدڵ کاسترۆی سه‌رۆکی کوبای ئێستا که نیو سه‌ده‌یه میلله‌ته‌که‌ی ئه‌چه‌وسێنێته‌وه و له نزمترین پله‌ی ئاستی ئابووریدا ده‌ژین و ئاواره‌ی ووڵاته یه‌کگرتووه‌کانی ئه‌مه‌ریکایان ده‌کات و یه‌کێکه له‌و سه‌رکرده دیکتاتۆرییانه‌ی که نزیکترین که‌سی خۆی که کچه‌که‌یه‌تی له بێویژدانی و زاڵمی باوکی ڕای کردووه ئێستا له ئه‌مه‌ریکا ده‌ژی و ده‌ڵێ : هه‌تا باوکم له‌سه‌ر حوکوم بێت هه‌رگیز ناگه‌ڕێمه‌وه بۆ کوبا. کوردستان و کورد خاک و میلله‌تێکه به‌خوێنی ڕۆڵه‌کانی خۆی دنیای تێگه‌یاندووه که نه‌ته‌وه‌یه‌کی زیندووه ژێرده‌ستیی قبوڵ نی یه. پێویسته ئێمه‌ی کورد له‌ئاستی ئه‌و هه‌موو خوێن و گیان فیداکارییه‌ی که نه‌ته‌وه‌که‌مان پێشکه‌شی کردووه له‌پێناوی سه‌ربه‌خۆیی و ئازادی مرۆڤ و تاکی کورد شه‌رم بمانگرێ و ڕازی نه‌بین سه‌رکرده‌ی وا ترسنۆکمان هه‌بێ و دووژمنی ئێمه‌و هاوڕێ و دۆستی دووژمنانمان بێت .. به‌هیچ شه‌رع و یاسایه‌ک ئه‌و سه‌رکرده‌یه ناگوونجێ بۆ میلله‌تێکی هه‌ژارو برسی و ژێرده‌ست خۆیشی یه‌کێک له هه‌ره گه‌وره‌ترین سه‌رمایه‌دارانی دنیا بێت. کام میلله‌تی سه‌ر زه‌مین هێنده‌ی کورد ئازاو به‌جه‌رگ و خوێنی به‌خشیووه له پێناو سه‌ربه‌خۆیی و سه‌رفرازی خۆی و خاکه‌که‌ی و نه‌وه‌ی داهاتووی .\nبه‌ڵام میلله‌تی ئاواو سه‌رکرده‌ی ئاوا به‌ڕاستی خۆ ڕۆشنبیر کردنی ده‌وێ و چاوکراوه‌یی و خوێندنه‌وه‌و تێکۆشانی پێگه‌یشتن له ڕۆشنفیکری و به‌ره‌و پێش بردنی هۆش و بیری مرۆڤی کورد له خوێندنه‌وه‌ی زۆرو خۆ ڕاهێنان بۆ ڕۆژانه ڕۆژنامه خوێندنه‌وه‌و .. هتد. نه‌ک که سه‌رکرده به‌و هه‌موو که‌م و کووڕی یه‌وه هه‌ر که ده‌رکه‌وت بیکه‌ن به چه‌پڵه ڕێزان و ماستاو کردن بۆی. ناشرینترین و قێزه‌ونترین کاری سه‌رکرده‌کانی ئێستای ڕۆژهه‌ڵاتی ناوه‌ڕاست و کوردستان به‌وه‌وه ناوه‌ستن که خۆیان خراپ و دیکتاتۆرو تاک ڕه‌ون به‌ڵک و بیریان له‌وه کردۆته‌وه که دووای خۆیان کوڕه‌کانیان بێنه سه‌ر ده‌سه‌ڵات و به‌هه‌مان شێووه وه‌ک و خوایه‌کی پیرۆز بۆ پاراستنی بنه‌ماڵه‌و به‌رژه‌وه‌ندی که‌مه‌ڵێ خزم و که‌سی نزیک له‌و بنه‌ماڵه‌یه .. ئه‌م سیستمی کوڕو باوکه ترسناکترین سیستمی خوێن ڕێژی و تاک ڕه‌وی یه که‌نابێ به‌هیچ شێوه‌یه‌ک خه‌ڵکی له‌م ناوچه‌یه ئه‌م سیستمه قبووڵ بکات .. چونکه کوڕه ناسک و نازداره‌کانی جه‌نابی سه‌رکرده‌کان که نه له‌ڕۆژهه‌ڵات و نه له کوردستان ژیاون هه‌تا له‌ئازاری میلله‌تی خۆیان بگه‌ن هه‌ر له ئه‌مریکاو ئه‌وروپا به پاره‌ی میلله‌ته هه‌ژاره‌که‌یان که جه‌نابی سه‌رکرده ڕه‌وانه‌ی ده‌کات ژیاون و باشترین ژیان و ئۆتۆمبێل و ئافره‌ت و .. هتد. به‌دڵنیاییه‌وه کوڕی سه‌رکرده‌ی زاڵم و ناحاڵی هه‌ر زاڵمه ، چونکه باوکی تێیده‌گه‌یه‌نێت و ده‌ڵێ : کوڕی خۆم ئه‌م میلله‌ته زۆر به‌سه‌زمان و هه‌ژاره تۆ له‌لای ئه‌وان زۆر پیرۆزی چونکه کوڕی منی ، ئه‌گه‌ر هه‌رکه‌س به‌غیلی پێ بردی له ملی بده چونکه ئه‌وانه‌ی که ڕه‌خنه‌ت لێده‌گرن و ئامۆژگاری میلله‌ت ده‌که‌ن که خوێنده‌وارو ژیر بن ئه‌وانه دووژمنی تۆن، نابێت که‌سێک بێت ئه‌و میلله‌ته فێری خوێنده‌واری و مه‌ده‌نی یه‌ت و پێشکه‌وتن بکات چونکه له‌زه‌ره‌ری ئێمه‌یه کوڕی خۆم. له‌سه‌ده‌کانی نۆزده‌و بیست و سه‌ره‌تای بیست و یه‌کیش کورد شۆڕش و خوێن و شه‌هیدو ماڵوێرانی و منداڵی هه‌تیوو بێوه‌ژنی هێنده‌ی بارستایی مێژووی نه‌ته‌وه‌یه‌کی سه‌رده‌ست هه‌یه‌و بگره زیاتریش .. له‌و شۆڕش و خه‌بات و سه‌رکردانه‌ش : شێخ سه‌عیدی پیران و عه‌بدولسه‌لام و شێخ ئه‌حمه‌دی بارزان و شێخ مه‌حمودی حه‌فیدو قازی محه‌مه‌دی کۆماری کوردستان و بارزانی نه‌مرو ... هتد. ئه‌م شۆڕشه یه‌ک له‌دووا یه‌کانه که‌مێژوو شایه‌تی له‌سه‌ر ده‌دات به ڕووباری خوێندا تێپه‌ڕبووه و له‌سه‌ر خوێن و ژیانی میلله‌تی کورد ڕۆیشتووه‌و کراوه . که‌چی زۆر به‌ئاسانی سه‌رکرده‌یه‌کی کورد دێت و به‌ئاره‌زووی خۆی ڕه‌نج و خه‌باتی میلله‌تی کورد ده‌خه‌مڵێنێ و ده‌یفرۆشێ ته‌نها له‌به‌ر سه‌لامه‌تی خۆیی و بنه‌ماڵه‌که‌ی . یان دووای ئه‌و هه‌موو خوێن ڕشتن و ماڵوێرانی یه سه‌رکرده‌ی پاڵه‌وان و ئازا ده‌ڵێ : ئێمه هه‌رگیز داوای سه‌ربه‌خۆیی ناکه‌ین حه‌زمان لێ یه هه‌ر له چوارچێوه‌ی وێنه‌که‌ی خوابیپارێزێ دوور نه‌که‌وینه‌وه.!. ئه‌ی که‌واته خوێنی میلله‌تێک لای تۆ ئاوه یان ڕه‌نج و تێکۆشانه‌کانی خوێن و خه‌باتی میلله‌تێکی زووڵم لێکراوی وه‌ک و کورد یاری کردن و سوعبه‌ت و خۆشی یه بۆ تۆ ئه‌ی جه‌نابی سه‌رۆک .!؟. ئه‌گه‌ر ئه‌و سه‌رکرده‌یه ئه‌نجامی ده‌نگ دانێک یان ڕا له‌سه‌ر بوونێکی ووته‌که‌ی له‌لابێت که زۆرینه‌ی میلله‌ت ده‌یه‌وێ وابێ و ئه‌رێی بۆ کردبێ ئه‌وه هه‌قی خۆیه‌تی ئه‌و قسه‌یه بکات ، به‌ڵام من دڵنیام که هه‌ر تاکێکی کورد لێی بپرسی بۆ سه‌ربه‌خۆیی کوردستان به دڵ پڕی و موچڕکه‌یه‌کی خۆشیش به‌هه‌موو گیانیدا گوزه‌ر ده‌کاو ده‌ڵێ : سه‌رم له‌ڕێگای ئه‌م نیشتمانه‌یه بۆ یه‌ک هه‌ناسه‌ی سه‌ربه‌خۆیی و ئازادی کوردستان ده‌مرم و بۆ جوانی باڵایشی ده‌ژیم . لێره‌دا پێم خۆشه واز له‌م پێشه‌کی یه بێنم و پێویست زیاتر به به‌ڵگه ناکات که‌بمانه‌وێ بڵێین مرۆڤی کورد حه‌ز به ژیانی ژێرده‌سته‌یی ده‌کات یان به ژیانی سه‌ربه‌ستی و سه‌ربه‌خۆیی. به نه‌ته‌وه‌یه‌کی خنکاو بڵێی چیتان ده‌وێ خه‌ڵکینه.؟. هه‌موو به یه‌ک ده‌نگ ده‌ڵێن: هه‌ناسه. هه‌ناسه‌ش وواتای ژیان و ژیانش وواتای تایبه‌تمه‌ندی و ئازادی و سه‌ربه‌خۆبوونه بۆ مرۆڤی هۆشمه‌ند .\nئێمه‌ی کورد دووژمنانمان سه‌رسه‌ختترین و دوواکه‌وتوترین و ڕه‌گه‌زپه‌ره‌ستترین ده‌سه‌ڵاتن له جیهاندا و به‌درێژایی مێژووی زیاتر له‌سه‌ده‌یه‌ک میلله‌تی کورد وه‌ک نه‌ته‌وه چه‌وساوه‌ته‌وه و کوردستانیش وه‌ک و خاک به‌ش به‌ش کراوه . ئێمه بێجگه له دووژمنی چوارده‌ورمان که بریتین له ده‌سه‌ڵاته‌کانی عاره‌ب و تورک و فارس ( عاتوفا ). ووڵاته زل هێزه‌کانی دنیاش تاوانبارن له ژێرده‌سته‌یی و سه‌رکووت کردنی ئێمه‌و دابه‌شکردنی خاکه‌که‌مان و به‌فیڕۆدانی به‌روبوومی ئابووری ووڵاتمان .. نمونه‌ش بۆ ئه‌وه ووڵاتی گه‌وره‌ی به‌ریتانیایه که له سه‌رده‌می مێجه‌رسۆن و له دووای جه‌نگی جیهانی یه‌که‌مه‌وه له‌به‌رواری 1921 ه‌وه له‌گه‌ڵ مه‌لیک مه‌حمودا شه‌ڕی کردووه‌و به فڕۆکه‌کانی شاری سلێمانی بۆردومان کردووه‌و دابه‌ش کردنی کوردستانیش هه‌ر له‌سه‌ر ده‌ستی ووڵاتی به‌ریتانیادا بووه. هۆکه‌یشی ئه‌گه‌ڕێته‌وه بۆ ئه‌وه‌ی که کوردستان نیشتمانێکی ئێجگار ده‌ووڵه‌مه‌ندو نه‌وتاووی و به‌پیته له‌باری کشتوکاڵی و ده‌ووڵه‌مه‌نده له‌باری ئابووری یه‌وه . ئێمه بێجگه له‌وه‌ی دووژمنمان زۆره و کاریان تێکردووین به‌ڵام له‌هه‌مووی کاره‌سات و ماڵ وێرانتر ئه‌وه‌یه که خۆمانین ڕێک ناکه‌وین و هه‌میشه ئاغاو سه‌رکرده‌مان زۆرو زه‌وه‌نده‌و زۆربه‌شمان جاسووس و پیاو خراپین به‌سه‌ر میلله‌تی خۆمان و ووڵاته‌که‌مانه‌وه .. نموونه‌ی فایلدارو خیانه‌تکارمان زۆره .. به‌کورت و کرمانج ئاغامان زۆره‌و مسکێنیش که‌م ئه‌مه‌ش له‌زه‌ره‌ری کوردوکوردستانه‌و ده‌بێ ڕێگا چاره‌ی بۆ بدۆزینه‌وه . کوردیش ووتویه‌تی : ( من ئاغاو تۆ ئاغا کێ ڕاخه‌رمان بۆ ڕاخا ) . به خوێندنه‌وه‌و خۆ ڕۆشنبیر کردن و خه‌باتی ڕۆشنفیکری و پێنووس و گۆڕینی هۆش و بیرو .. په‌روه‌رده‌ی خه‌ڵکی کورد به شێوه‌یه‌کی زانستیانه‌و مۆدێرن که فێری ئه‌وه ببین خه‌ڵکی شیاو هه‌ڵبژێرین بۆ کاری شیاو ، ئه‌وکات خیانه‌ت نامێنێ و ووڵاتیش سه‌ربه‌خۆو ئاوه‌دان ده‌بێت خه‌ڵکیش به‌ئاسووده‌یی و سروشتی ژیان ده‌باته سه‌ر . که‌واته هۆکاری سه‌ره‌کی و یه‌که‌م .. دووژمنانی کوردن که ئێمه ژێرده‌ست و دواکه‌وتوو نه‌خوێنده‌وارین ، هۆکاری دووه‌میش .. سه‌رکرده‌کان و خۆمانین که یه‌ک نین و پشتی یه‌ک ناگرین و دۆست کوژو دووژمن دۆستین . هه‌ر نه‌ته‌وه‌یه‌کی ژێر ده‌ستی ئه‌م جیهانه که سه‌رکرده‌ی ناپاک و گه‌لی گه‌مژه‌و خۆشباوه‌ڕو نه‌خوێنده‌وار بێت ئه‌نجامی شۆڕشه‌کان و خوێن و تێکۆشانه‌کانی به فیڕۆ ده‌ڕوات . بۆیه پێویسته ووریاو به ئاگا بین .\n* ) ... ) : ئه‌م هێما‌یه له‌باتی ووشه‌ی جاشه .. من زۆر پێم گرانه که ووشه‌ی ناوی گیانله‌به‌رێکی بێ گووناح بشوبهێنم به خیانه‌تکارو پیاو خراپ . هیوادارم نووسه‌ره‌کانی تریش ووشه‌ی جاش که بێچووی بێگووناحی که‌ره نه‌شووبهێنن به پیاو خراپ . ووشه‌ی ( ناپاک ) له‌باتی ئه‌م ووشه‌یه به‌کاربێت له ووتندا .


وتار – پەڕە 390 – Knwe.org\nسەرەکی » وتار (پەڕە 390)\nئەمە ڕێگا بوو؟\nهیوا محەمەد نووسەرێکی حزبیی لە ساڵی ١٩٧٢ لە رۆژنامەیەکی کوردی ئەوکاتدا ووتارێکی نووسی بوو بە ناو نیشانی (ئەمە ڕێگا) گوایە دەیەویست پێمان بڵێ لە روانگەی خۆی و بیروباوەڕەکەیەوە ئەمریکا بۆ ئەوان ئەمە ڕێگایە، بەو واتایەی تەنها رێگای چارەسەری کێشەکانی کورد ئەو رێگایەیە ئەویش ئەمریکایە، بەڵام بەندە چەندین ساڵە دەڵێم ئەمریکا هیچ کات پشتگیری هیچ گەلێک نەبوە لە پێناوی سەربەستی و ...\nوەرگێڕانی لە ئینگلیزییەوە / دارا ئەنوەر زۆراب / كۆمەڵناس سێكولاریزم پرەنسیپێكە كە خواستی پێشنیاز كراوی لە سەر دوو بنچینەو بنەمایە، یەكەمیان توندە لە جیاكردنەوەی دەوڵەت لە دەستورو داب و نەریتە ئایینیەكان، دووەمیان باوەڕی بەوە هەیە كە خەڵكی بە هەموو بیرو باوەڕە جودا ئایینیەكانەوە یەكسان بن لە بەردەم یاسادا. جیاكردنەوەی ئایین لە دەوڵەت. جیاكردنەوەی ئایین لە دەوڵەت سەرچاوەی سێكولاریزمە كە دەستەبەری ...\nپرەنسیپی سەرۆكەكانی ئەمریكا\n04/12/2018\tمحه‌مه‌د مێرگه‌سۆری\n(1) ئەم «بنەما و ڕێباز – مبدأ- Principle» ەن، كە ڕۆڵیان هەیە لە دارشتنی بڕیار و پلانەكان و و بەشێوەیەكی گشتی بنچینەی بڕیارسازی و نەخشەڕێگای سیاسەتی دەرەوەی ئەمریكا و دنیابینی ئیدارەی سەرۆك و گەورەسیاسیانی ئەمریكایە. لە سەد ساڵەی ڕابردوودا، چەند سەرۆكێكی ووڵاتە یەكگرتووەكانی ئەمریكا چەند بنەمایەكیان داڕشتووە و دامەزراندووە، كە هەر یەكیان پەیوەندی بە قۆناغ و دۆخێكی مێژووی هەیە، كە ...\nدەفتەری ئەعمالی شانازی\nكۆچی دوایی فەرقی یەكەم كەمال موفتی ناونیشانی دۆسێی ئەفسەرانی سوپای عیراق لە ناو بزووتنەوەی رزگاریخوازی گەلی كوردستاندا هەڵدەداتەوە. ناونیشانێك شانازییە بۆ ئەفسەر و دەرەجەدارانی كورد و كەمەندكێشی رەوتی كوردایەتیش دەردەخات كە بەو بەلەنگازی كورد و كەمی دەسەڵاتەكانی لەناو ململانێی هێز و بەسەرهاتەكانی هاوسەنگی سەربازیدا، هێشتاش چەترەكەی ساباتە بۆ بژاردەی نەتەوەیی و ئاییندەیی. لە سێ وێستگەدا بەشداریی ئەفسەرانی كورد ئەدگارێكی تۆخی ...\nلووتكەی بارزانی بافڵ تاڵەبانی\n03/12/2018\tخەڵەف غەفور\nحكومەتی فرە حزبی لە وڵاتانی پێشكەوتوو، یان روونتریش لە وڵاتانی رۆژئاوا نموونەی كەمە، حزبی براوە هەر لە سەرەتاوە و بێ هیچ رێگرییەك هەوڵەكانی بۆ پێكهێنانی حكومەت دەخاتەگەڕ، لەگەڵ ئەوەشدا لە پەرلەمانەوە فشاری دەخرێتەسەر و لێپێچینەوەی وردی، هەڵبەت لەسەر بەرنامە و كارەكانی حكومەتی لەگەڵ دەكرێت. نموونەی حكومەتی فرەحزبی دەگمەنە، هۆكارە راستەقینەكەشی ئەوەیە كۆمەڵێك حزب كە لەسەروەختی بانگەشەی هەڵبژاردن، روئیای سیاسی، بەرنامە ...\nبریارەكەی حكومەت و راگەیەنراوەكەی كەجەكە\n03/12/2018\tهونه‌ر ره‌سوڵ ئه‌حمه‌د\nلەچەند رۆژی رابردوودا قوباد تاڵەبانی بەسیفەتی جێگری سەرۆكی حكومەتی هەرێمی كوردستان، لەرێگەی رایەگەنراوێكی رەسمیەوە بریاریدا سەرجەمی ئەو پارتە سیاسیانەی لەهەرێمی كوردستاندا بارەگایان هەیەو لەهەمانكاتیشدا مۆڵەتی رەسمیان لەحكومەتی هەرێم وەرنەگرتەوە بارەگاكانیان دابخرێن.هەڵبەت لەسەرەتاوە چاوەروانی ئەوە دەكرا ئەم پرسە وەك زۆر بابەتی تر خوێندنەوەی جیاجیا بۆبكرێت و دواجاریش بینرا كە ئاستی كاردانەوەكان هەربەم چەشنەبوون كەچاوەرواندەكرا و كۆماجڤاكێن كوردستان(كەجەكە) لەرێگەی راگەیەنراوێكەوە بەبێ حیسابكردن ...\n03/12/2018\tمه‌سعودی مه‌لا هه‌مزه\n13 لەدوای هەڵبژاردنی پەرلەمانی عیراق‌و وردتر لەدوای هەڵبژاردنی سەرۆك كۆماری عیراق، یەكێتیی نیشتمانیی كوردستان گەیشتۆتە قۆناغێك كە ئیتر بڕیار دەداو خەڵكیش بە یارو نەیارەوە لەچاوەڕوانی بڕیارەكان‌و هەنگاوەكانی جێبەجێكردندان. شاراوە نییە لەدوای نەخۆشكەوتنی سەرۆك مام جەلال‌و كۆچی دوایی كردنی، یەكێتیی نیشتمانیی كوردستان بەقۆناغێكی سەخت‌و راگوزەردا تێپەڕدەبوو، كە بڕیاردانی گشتگیرو كۆدەنگ جۆرێك بوو لە مەحاڵ، بۆیەش زۆرجار لەپرسە چارەنووسسازەكاندا یەكێتی تۆمەتبار دەكرا ...\n02/12/2018\tستران عه‌بدوڵڵا\nلە فۆلكلۆری میللی كوردی كۆتایی سەدەی بیستدا ناوی حاجی بوش بوو. چونكە سەدامی دیكتاتۆری تەمێ كرد‌و لە كوێت دەریكرد، بەڵام بۆ كورد دۆسێكەی پڕ دەسكەوت نییە. بە هاندانی فەرەنسا‌و بەریتانیا‌و توركیا لەسەر بڕیاری 688 گیرسایەوە كە بووە مایە و كایەی ناوچەی دژە فڕین. لەبەرئەوە خەرجی پرسەكەی دەكەوێتە ئەستۆی خزمانی كوێت، ئێمە هەر لەبەر خاتری سەرۆك بوشی كوڕ كە ئەركەكانی تەواو ...\nلاپەرە 390 لە 639« سەرەتا...360370380«388389390391392\t»\t400410420...کۆتا »


ئیماراتی عەرەبی دەڵێت دەبێت چەکدارە حوثیـیەکان یەمەن لە حودەیدە بکشێنەوە\nوڵاتی ئیمارات کە بەشێکە لە هەڵمەتی لەشکری بە ڕێبەرایەتی عەرەبستانی سعودیە لە یەمەن، ڕۆژی دووشەممە هۆشداری دا بە سەرهەڵداوە حوثییەکانی یەمەن لە شاری بەندەری حەدیدە بکشێنەوە لە کاتێکدا هێزەکانی حکومەت بە پشتیوانی هاوپەیمانان پێشڕەوی دەکەن.\nوەزیری دەوڵەتی ئیمارات بۆ کاروباری دەرەوە ئەنوەر قەرقاش لە کۆنفرانسێکی ڕۆژنامەگەری لە دوبەی ڕایگەیاند "ئۆپەراسیۆنی بەندەری حودەیدە بەردەوام دەبێت مەگەر میلیشاکان خۆیان بەبێ مەرج بکشێنەوە."\nئەو گوتیشی هاوپەیمانێتی عەرەب، کە لە هەفتەی ڕابردوو دەستیکرد بە ئۆپەراسیۆنێک بۆ دەرکردنی ئەو یاخیبوانەی ئێران پشتیوانیان لێدەکات لەو شارەی سەر دەریای سوور، ڕێگای حودەیدە و سەنعای بە کراوەیی هێشتۆتەوە تا میلیتانە حوسییەکان بکشێنەوە.\nقەڕقاش گوتیشی ئەم ئۆپەراسیۆنە بە مەبەستی فشار خستنە سەر حوثییەکانە بۆ ئەوەی بکشێنەوە بەبێ زیان گەیاندن بە خەڵکی سیڤیل.\nلە میانەی قسەکانیدا پاش ئەوەی هەوڵەکانی نەتەوە یەکگرتووەکان بۆ ئاگربەست لە یەمەن لە ڕۆژانی شەممە و یەکشەممەدا سەرکەوتوو نەبوون، گوتی هێرشەکان بە مەبەستی هاوکاریکردنی شاندی نەتەوە یەکگرتووەکانە لە دواترین دەرفەتدا بۆ ئەوەی حوثییەکان قایلبکرێن بەبێ مەرج لەو شارە بکشێنەوە و هێچ ڕووبەڕووبونەوەیەک نەبێت.\nناوبراو گوتیشی ئەگەر ئەمە ڕوونەدات دڵنیابن لەوەی ئێمە سوورین لەسەر گەیشتن بە ئامانجەکانمان، ئێستا کاتی وتووێژکردن نییە.\nقەرقاش هەروەها ئێرانیشی بەوە تاوانبارکرد کە بەندەری حودەیدە بەکاردەهێنێت بۆ ئەوەی بە قاچاخ چەکی پێشکەوتوو بدات بە حوثییەکان لە ناویاندا موشەکی بالستیکیش کە ئەمەش جێگای مەترسییە بۆ عەرەبستانی سعودیە.\nئەو کاربەدەستەی ئیمارات گوتیشی جێ دەستی ئێران لە هەموو شوێنێکەوە دیارە.


سیاسەتی ئەمەریکا لەبارەی کورد ڕوون نییە\n12:40 PM IRAQ\nTHURSDAY, 5 SEPTEMBER 2019 - 14:37\nمێژوونووسی سەربازیی ئەمەریکی:\nبەشی جیهان- تیئۆدور گاچل دەڵێت ئەمەریکا ژمارەیێک لە کوردەکان بە تیرۆریست دەزانێت و لەگەڵ هەندێکیشیاندا هاوپەیمانە.\nبەپێی هەواڵی کوردپرێس، تیئۆدور گاچل مێژوونووسی سەربازی لە ئەمەریکا لە وتارێکدا بە ناوی «خەیانەت لە کورد» سیاسەت و ستراتێژییەکانی ئەمەریکای هەمبەر کورد شی دەکاتەوە و بەو ئەنجامە گەیشتووە کە ئەمەریکا سیاسەتێکی ڕوون لەبارەی کورد پەیڕەو ناکات و بەپێی هەڵکەوتەی جوگرافی و کاتی ڕووداوەکان لەگەڵ کورد مامەڵە دەکات.\nناوبراو لە وتارەکەیدا کە گۆڤاری پرۆینس جورناڵ بڵاوی کردۆتەوە بڕوای وایە کە تەعامولی ئەمەریکا لەگەڵ کورد زۆر سەیرە چوونکە ژمارەیێک لە کوردەکان بە تیرۆریست دەزانێت و لەگەڵ هەندێک تریشیاندا هاوپەیمانی پێکدێنێت.\nتیئۆدور گاچل بڕوای وایە کە کورد هاوپەیمانێکی باشە بۆ ئەمەریکا بەڵام ئەمەریکا تەعامولێکی باشی لەگەڵیاندا نییە.\nهەڵبەت ناوبراو ئاماژه بەم بابەتەش دەکات کە کورد یەکدەست نییە و بۆ نموونە ئەگەر چاو لە کوردەکانی عێراق بکەین ژمارەیێکی زۆر بزووتنەوە و حزبی سیاسییان پێکهێناوە کە ڕێگا و ڕەوشتی جیاوازیان گرتووەتە بەر بۆیەش کوردەکانی عێراق لەو ڕیفراندۆمەدا کە بەڕێوەیان برد سەرکەوتوو نەبوون.\nئەم مێژوونووسە ئەمەریکیە ئاماژە بەم پرسەش دەکات کە وڵاتانی جیهانیش هەڵویستێکی یەکگرتوویان هەمبەر کورد نییە چوونکە پەکەکە لە هەندێک لە وڵاتەکان وەکوو ئەمەریکا، یەکێتیی ئەورووپا و ژاپۆن خراوەتە لیستی گرووپە تیرۆریستییەکان و هەندێک وڵات وەکوو میسر، ڕووسیا و سوییس پەکەکە بە تیرۆریست نازانن.


گرینگ: نزیکبووە بقەومێ نێچیرڤان بارزانی نەیهێشتووە – Standard Kurd\nلەلایەن ستاندار Posted on تشرینی یه‌كه‌م 16, 2018 14305 جار بینراوە 0 سەرنج\nبەپێی چەند زانیاریەک کە ستاندەر دەستیکەوتووە بەشێک لەسەرکردەکانی پارتی بەرپرسانی یەکێتی یان ئاگادارکردۆتەوە کە ئەو ماوەیە خۆیان بەدوور بگرن لە چونیان بۆ هەولێر چونکە بەشێوەیەک لەشێوەکان لەدوای هەڵبژاردنی سەرۆک کۆماری عێراق بڕیارێک لەنێو پارتی هەیە کەوا ڕێگری بکرێت لەسەرکردەکانی یەکێتی کە پێیان بخەنە نێو هەولێرەوە.\nستاندەر زانیویەتی لەیەک دوو ڕۆژی ڕابردوو قوباد تاڵەبانی جێگری سەرۆکی حکومەتی هەرێم بەخۆی و قافڵەیەک لە ئۆتۆمبێل کاتێک ویستویەتی بچێتە نێو بینای ئەنجومەنی وەزیران هەوڵێک هەبووە بۆ ڕێگری لێکردنی بەڵام زوو نێچیرڤان بارزانی سەرۆکی حکومەتی هەرێم پێی زانیوە و ڕێگریکردووە لەوەی کێشەکە بتەقێتەوە.\nجێگای باسە دوێنی ڕێبوار کەریم وەلی ڕۆژنامەنوسی نزیک لە پارتی دیموکراتی کوردستان لەدیمانەیەکی لەگەڵ دەنگی ئەمریکا بەشی کوردی ئەوەی ئاشکراکرد کەوا پێش هەڵبژاردنی سەرۆک کۆماری عێراق مسعود بارزانی پێی وتووە ئەگەر بەرهەم ساڵح نەکشێتەوە لەخۆکاندیدکردنی بۆ پۆستی سەرۆک کۆمار ئەوا ڕێگاینادەم پێی بخاتە نێو هەولێرەوە.\nبڵاوکراوەی پێشوومەلا بەختیار بۆ یەکەمجار نھێنیەک لەبارەی ریفراندۆم ئاشکرادەکات\nبڵاوکراوەی نوێترئەفسانەی شکاندنی دەبابەکەی پردێ و ئابڕوچوونەکان!


لە ڕووداوێکی هاتوچۆدا ٥ کەس بوونە قوربانی | مرۆڤایه‌تی , Mirovayeti\nHome ڕووداو لە ڕووداوێکی هاتوچۆدا ٥ کەس بوونە قوربانی\nلە ڕووداوێکی هاتوچۆدا ٥ کەس بوونە قوربانی\nبەرپرسی پۆلیسی کرماشان، باسی لە گیانلەدەستدان و بریندار بوونی ٥ کەس بەهۆی ڕووداوی هاتوچۆ لەم پارێزگایەدا کرد.\n“سەرهەنگ “فەزڵۆڵڵا شیری”، لە وتووێژێکدا ڕایگەیاندووە کە؛ “پاش‌نیوەڕۆی ڕۆژی سێ‌شەممە ٩ی سەرماوەز، بارهەڵگرێک لەگەڵ ئۆتۆمبێلێکی جۆری پراید لە ڕێگەی گیلانغەرب بۆ سۆمار، تووشی پێکدادان هاتوون، و ٥ کەس لەم ڕووداوەدا بۆ نەخۆشخانە گوازراونەتەوە”.\nناوبراو هەروەها ڕایگەیاندووەکە؛ ” بەداخەوە شۆفێری ئۆتۆمبێلی پراید، لە کاتی گواستنەوەیدا بۆ نەخۆشخانە، بە هۆی سەختیی برینەکانیەوە، گیانی لەدەست داوە”.\nبەهۆی کەمتەرخەمی شۆفێرەکان لە کاتی هاتوچۆ و لەبەرچاو نەگرتنی یاساکانی هاتوچۆ و هەروەها، کەمتەرخەمیی بەرپرسانی پێوەندیدار، و ناستاندارد و خراپ بوونی ڕێگاوبان و جادەکان، ڕۆژانە شاهێدی کارەساتی دڵتەزێن لە جادەکانی کوردستان دەبین.\nPrevious articleکرێکارێکی کورد تووشی ڕووداوی کار بوو\nNext articleعفو بین الملل درخصوص اعتصاب غذای آرش صادقی هشدار داد\nرفتار ضدانسانی و غیرقانونی نیروهای نظامی و انتظامی ایران با کولبران...


ئێران بۆ ئەمریکا: هەر هێرشێک بکرێتە سەر وڵاتەکەمان، جەنگ لە رۆژهەڵاتی ناوەڕاست روودەدات | KURDPLAT\nئێران بۆ ئەمریکا: هەر هێرشێک بکرێتە سەر وڵاتەکەمان، جەنگ لە رۆژهەڵاتی ناوەڕاست روودەدات\nکوردپلات 11/20/2020 12:15:00 ص ليست هناك تعليقات\nراوێژکارێکی رێبەری باڵای ئێران هۆشداری دەداتە ئەمریکا و دەڵێت، هەر هێرشێک بکرێتە سەر وڵاتەکەی، ئەوا دەبێتە هۆی هەڵگیرساندنی "جەنگێکی گشتگیر" لە رۆژهەڵاتی ناوەڕاست.\nحوسەین دەهقان، راوێژکاری سەربازیی عەلی خامنەیی، رێبەری باڵای ئێران دەڵێت، وڵاتەکەی ئامادە نییە لە هیچ دانوستانێکدا لەگەڵ وڵاتانی رۆژئاوا گفتوگۆ لەبارەی مووشەکە بالیستییەکانی بکات، ئاماژە بەوە دەکات "ئێمە پێشوازی لە هیچ کێشەیەک ناکەین. پێشوازی لە جەنگ ناکەین. بەدوای دەستپێکردنی جەنگەوە نین. بەڵام بەدوای ئەوەشەوە نین کە گفتوگۆ لەپێناو گفتوگۆیەکی دیکە ئەنجامبدەین. ئێمە رێگە بە لایەنی بەرامبەر نادەین کاتی خۆی وەربگرێت بۆ لاوازترکردنی وڵاتەکەمان و سەپاندنی سزای زیاتر".\nهەروەها ئەو راوێژکارە باڵایە هۆشداریشی بە ئەمریکا داوە کە لە دوا رۆژەکانی سەرۆکایەتیی دۆناڵد ترەمپدا هیچ جموجووڵێکی سەربازی بۆسەر وڵاتەکەی نەکات، دەڵێت "یەک تێکهەڵچوونی تەکتیکی سنوورداریش دەتوانێت ببێتە جەنگێکی گشتگیر. بێگومان ئەمریکییەکان، ناوچەکە و جیهانیش توانای بەرگەگرتنی کێشەیەکی وا گەورەیان نییە".\nهاوکات رۆژی چوارشەممە 18ـی تشرینی دووەم رافایل گرۆسی، بەڕێوەبەری گشتیی ئاژانسی نێودەوڵەتیی وزەی ئەتۆم هۆشداریی دا لە ئەگەری هەر هێرشێکی سەربازی بۆسەر ئێران.\nگرۆسی ئاماژەی بەوەش کردووە، ئومێدەوارە هیچکات بیر لە ئەنجامدانی هێرشی سەربازی بۆسەر ئێران نەکرێتەوە.\nپێشتر وا بڵاوکرایەوە، سەرۆکی ئەمریکا لە ئۆفیسی پێشوازی لە کۆشکی سپی لەگەڵ راوێژکارە باڵاکانی کۆبووەتەوە، داوای لێکردوون چەند بژارەیەکی بخەنە بەردەست، کە چۆن هێرشبکاتە سەر دامەزراوە ئەتۆمییەکانی ئێران.\nچەند بەرپرسێکی ئاگادار لەو بابەتە، کە هەندێکیان ئێستا لە ئیدارەی ترەمپ کاردەکەن، هەندێکیشیان لە ئیدارەکانی پێشوو بوون، دەڵێن ئەو کۆبوونەوەیەی ترەمپ لەگەڵ راوێژکارەکان رۆژێک دوای ئەوە دێت، کە پشکنەرە نێودەوڵەتییەکان شایەتیانداوە عەمبارەکانی ئێران پڕن لە ماددەی تایبەت بە بەرهەمهێنانی چەکی ئەتۆمی.\nئەو بەرپرسانە دەڵێن هەندێک راوێژکار لەگەڵ ئەوەدا نەبوون، داوایان لە ترەمپ کردووە رای بگۆڕێت و هێرش نەکاتە سەر ئێران.\nهەریەک لە مایک پێنس، جێگری سەرۆکی ئەمریکا، مایک پۆمپەیۆ، وەزیری دەرەوە و کریستۆفەر میلەر، وەزیری بەرگری بە وەکالەت لەگەڵ فەرماندە مارک مەیڵی، سەرۆک ئەرکانی ئەمریکا بە ترەمپیان گوتووە هەر هێرشێک بۆ سەر ئێران لەوانەیە زۆر بە ئاسانی بۆ شەڕێکی گەورەتر تەشەنە بکات.\nئەو سەرچاوانە دەڵێن، ئەمریکا هەر هێرشێک بکاتە سەر ئێران، ئەگەری زۆرە وێستگەی ئەتۆمی نەتەنز بکاتە ئامانج، ئەو شوێنەی پێشووتر ئاژانسی نێودەڵەتیی وزەی ئەتۆمی رایگەیاند، عەمباری یۆرانیۆمی نەتەنز 12 جار گەورەترە لەوەی رێگەی پێدراوە.\nئاژانسە نێودەوڵەتییەکە دەڵێت ئێران رێگەی نەداوە ناوچەیەکی دیکەی گوماناوی بپشکنرێت، کە باوەڕدەکرێت چالاکی ئەتۆمی تێدا هەبێت.


نووسەرێکی کورد بەهۆی جەڵتەی دڵەوە کۆچی دوایی کرد\n12:17 - 23 بەفرانبار 2719\nئاژانسی کوردپا: نووسەرێکی کوردی خەڵکی سەردەشت بەهۆی جەڵتەی دڵەوە گیانی لەدەست دا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ئەمڕۆ دووشەممە، ٢٣ی بەفرانبار، نووسەر و چالاکێکی مەدەنی بە ناوی دوکتور "جەلال حاجی‌زادە"، بەهۆی جەڵتەی دڵەوە گیانی لەدەست دا.\nدوکتور "محەممەد حوسێنزادە" سەبارەت بەو نووسەرە کوردە دەڵێت: "دوکتور جەلال حاجی زادە، لەسەر ئەندێشەی سیاسی و مێژووی کوردستان و ئەندێشەی سیاسیی ئێران بە قووڵی کاری دەکرد و لەگەڵ زۆربەی گۆڤارە کوردییە سەربەخۆکان هاوکاریی دەکرد".\nبە وتەی دوکتور "محەممەد"، ئەو نووسەرە کوردە لە هەموو چالاکی و هەوڵێکی نەتەوەییدا بە شێوەی دیار و نادیار بەشدار بووە و هەموو چالاکیی خوێندکارانی کوردی ڕێ دەخست و لە ڕۆژهەڵات بەگشتی وەک کەسایەتییەکی نەتەوەیی- ئاکادێمیک دەناسرا.\nدوکتور "محەممەد" هەروەها دەڵیت: "چەند جارێک ناوەندە ئەمنییەتییەکان ئەو نووسەرە کوردەیان بانگهێشت کردووە و هۆشدارییان پێداوە کە چیتر نەنووسێت و دەست لە نووسین سەبارت بە ئەندێشەی سیاسیی کوردە هەڵبگرێت".\nدوکتور "جلال حاجی زادە"، دوکتورای زانستی سیاسیی هەبووە.


راوێژكاری دارایی سه‌رۆك وه‌زیرانی عێراق: بۆ دابینكردنی مووچه‌ی مانگی شه‌ش له قه‌یرانداین – رۆژنامه‌ی خه‌بات\nراوێژكاری دارایی سه‌رۆك وه‌زیرانی عێراق: بۆ دابینكردنی مووچه‌ی مانگی شه‌ش له قه‌یرانداین\nمه‌زهه‌ر محه‌مه‌د ساڵح، راوێژكاری دارایی سه‌رۆك وه‌زیرانی حكومه‌تی عێراق، رایگه‌یاند، بۆ دابینكردنی مووچه‌ی مانگی حوزه‌یران/ یۆنیۆی داهاتوو، عێراق رووبه‌ڕووی قه‌یران ده‌بێته‌وه.\nله لێدوانێكدا بۆ ئاژانسی هه‌واڵی عێراق ناسراو به “واع”، ئه‌و راوێژكاره‌ی سه‌رۆك وه‌زیران گوتی: “كۆی گشتی داهاتی مانگی ئایار، كه‌متر بووه له (2) ترلیۆن دینار، له كاتێكدا عێراق ته‌نیا بۆ دابینكردنی مووچه و خه‌رجییه‌كانی دیكه‌ی ده‌وڵه‌ت، پێویستی به (5) ترلیۆن دینار هه‌یه”.\nمه‌زهه‌ر محه‌مه‌د ساڵح، روونیشیكرده‌وه، “داهاتی نا نه‌وتی عێراق زۆر كه‌مه و مانگانه ده‌وروبه‌ری (100) ملیار دینارێكه”.\nئاشكراشیكرد، “حكومه‌تی به‌غدا مووچه‌ی ئه‌م مانگه‌ی له رێگه‌ی قه‌رزكردن له بانكه‌كانی ناوخۆ دابینكردووه”.\nباسی له‌وه‌شكرد، “ئێستا به‌غدا رووبه‌ڕووی ئاسته‌نگی گه‌وره بووه‌ته‌وه بۆ دابینكردنی مووچه‌ی مانگی حوزه‌یران، چونكه داهاتی نه‌وت له مانگی ئایاردا زۆر كه‌م بووه. هاوكات تیمێكی دارایش پێكهێنراوه بۆ ئه‌وه‌ی كار له‌سه‌ر دابینكردنی مووچه‌ی مانگی حوزه‌یران بكه‌ن”.\nمه‌زهه‌ر محه‌مه‌د ساڵح، ئاماژه‌ی به‌وه‌شدا، هه‌وڵی چاكسازی له مووچه‌دا له ئارادایه، به جۆرێك چاو به مووچه‌ی پله باڵاكاندا بخشێندرێته‌وه و پارێزگاری له مووچه‌ی فه‌رمانبه‌رانی ئاسایی و مووچه كه‌مه‌كان بكرێت، بۆ ئه‌وه‌ی بتوانرێت مووچه‌ی مانگی شه‌ش دابین بكرێت و له‌سه‌ر ئه‌و بنه‌مای چاكسازییه‌ش دابه‌ش بكرێت.\nحكومه‌تی عێراق له (2020)دا هیچ بودجه‌یه‌كی په‌سندكراوی له‌به‌ر ده‌ستدا نییه و به گوێره‌ی یاسای ئیداره‌ی دارایی و له‌سه‌ر بنه‌مای 1/12 و به پشتبه‌ستن به بودجه‌ی 2019، مانگانه پاره ده‌خرێته به‌رده‌ست حكومه‌ت و ئه‌مه‌ش وایكردووه به‌غدا ده‌سته‌وه‌ستان بێت له پڕكردنه‌وه‌ی ئه‌و كورتهێنانه‌ی به هۆی نه‌بوونی بودجه‌ی پێویست درووست ده‌بێت.\nراوێژكاره‌كه‌ی سه‌رۆك وه‌زیران باسی له‌وه‌شكرد، لیژنه‌یه‌كی باڵا بۆ چاكسازی دارایی و ئابووری، كار له‌سه‌ر دووباره رێكخستنه‌وه‌ی سیستمی دارایی گشتیی و مووچه له عێراق ده‌كه‌ن و پێوه‌ر و بنه‌مای نوێ بۆ رێكخستنه‌وه‌ی ئه‌و سیستمه داده‌نێن.\nبابه‌تی پێشوو كۆرۆنا ئاڵای ئه‌مه‌ریكا داده‌گرێت\nبابه‌تی دواتر گوته‌بێژی هاتووچۆی هه‌ولێر: ناکرێت سەرەرۆیی سوکان بەدەستێک پاساوی بۆبدۆزرێتەوە\nسه‌ردانی ئه‌م هه‌فته‌یه: 30,633\nهه‌موو سه‌ردانه‌كان: 2,245,120


ڕاپۆرت | هاوپشتی\nئەو هاوڵاتیەی لەبەردەم شارەوانی رانیە خۆی سوتاند گیانی لەدەستدا\non: كانونی یه‌كه‌م 30, 2019 No Comments\nدڵشاد ساڵح ئەو هاوڵاتیەی لەبەردەم شارەوانی رانیە خۆی سوتاند گیانی لەدەستدا . کاتژمێر ١٠ و ٣٠ خولەکی شەوی یەکشەممە(٢٩\_١٢\_٢٠١٩) دڵشاد ساڵح بەهۆی سەختی برینەکەیەوە گیانی لەدەستداوە. سوڵتان محەم...\tRead more\nنامەیەک بۆ بابا نۆیل: باوکم شێت‌و وێتە، ئه‌توانی باوكێكی باشم بۆ دابینبكه‌یت\non: كانونی یه‌كه‌م 24, 2019 No Comments\nئا: لوقمان غه‌فور نامه‌كه‌ی (بلیك) میدیا و توێژه‌رانی كۆمه‌ڵایه‌تی ئه‌مریكای هێنایوەتە گفتوگۆ. بلیك كه خه‌ڵكی ویلایه‌تی ته‌كساس-ه‌و به‌شێوه‌یه‌كی كاتی له شێلته‌رێك له‌گه‌ڵ دایكی، به‌هۆی تو...\tRead more\non: كانونی یه‌كه‌م 12, 2019 No Comments\nرۆژئاوا، ئەو بەشەی کوردستان كە بە پێی رێكەوتنامەی سایكس بیكۆ بەر وڵاتی سوریای ژێر ئینتدابی فەڕنسا كەوت، دوای سەربەخۆیی سوریا لە حوكمی ئینتیدابی فەرەنسی لە ساڵی 1946، خاكی كوردستانی رۆژاوا بە...\tRead more\nسەرۆكی حكومەت چی نەوت؟\non: كانونی یه‌كه‌م 08, 2019 No Comments\nوتارە ( 2787) وشەییەكەی مەسرور بارزانی سەرۆكی حكومەتی هەرێمی كوردستان، كە بۆی ئامادەكرابوو و لەبەردەم ( ئۆتۆسكرێپت) دەیخوێندەوە، ئەوەیدا بە گوێماندا كە لەماوەی سەد رۆژی كاركردنیدا توانیویەتی...\tRead more\nهیومان رایتس ۆوچ: حکومەتى هەرێم هەڕەمەکیانە گەمارۆى خستۆتە سەر کامپى مەخمور\non: تشرینی دووه‌م 27, 2019 No Comments\nرێكخراوی هیومان رایتس ۆوچ رایگەیاند، هێزە ئەمنیەکانی هەرێمی کوردستان لە ناوەڕاستی مانگی تەمموزی ئەمساڵەوە بە شێوەیەکی هەرەمەکیانە گەمارۆیان خستۆتە سەر کامپی مەخمور لەئەنجامی ئەو گەمارۆیە، ژم...\tRead more\nرێژەی دانیشتوان‌و بێكاری لە عێراق بە داتا\non: تشرینی یه‌كه‌م 14, 2019 No Comments\nبەپێی راپۆرتی دەزگای ناوەندی ئامار لە وەزارەتی پلاندانانی، ساڵی 2018 ژمارەو چۆنیەتی دابەشبوونی دانیشتوان‌و ئاستی بێكاری لە عێراق بەمشێوەیە بووە: • ژمارەی دانیشتوان: (38 ملیۆن‌و 124 هەزار...\tRead more\nچیتر پەیوەندی نێوان توركیا و داعش شاراوە نییە، بەڵام لەگەڵ ئاشكرابوونی هەموو ئەو پشتیوانییەی توركیا بۆ ئەو رێكخراوە تیرۆریستییە كەچی ئەمەریكا بڕیاریداوە دیلە داعشەكانی، كە لای هێزەكانی سوریا...\tRead more\nخۆپیشاندەران حکومەتی ناچارکرد چەندین بەڵین بدات\non: تشرینی یه‌كه‌م 04, 2019 No Comments\nعادل عه‌بدولمه‌هدی، سه‌رۆك وه‌زیرانی عێراق دوای سێ رۆژ لەبەردەوامی خۆپیشاندانەكان، درەنگانی شەوی رابردو لە وتەیەكدا چەند بەڵێنێكی بە خۆپیشاندەران داو رایگه‌یاند، لە هەفتەی داهاتوه‌وه بڕیار...\tRead more\nریفراندۆم.. پرۆسەیەك هەرێمی بچوك‌و پارتی گەورە كرد\non: ئه‌یلول 24, 2019 No Comments\nراپۆرت: فازل حەمە رەفعەت – محەمەد رەئوف ریفراندۆم سنوری ئیداری‌و دەسەڵاتی هەرێمی كوردستانی بچوككردەوە، بەڵام پارتی دیموكراتی كوردستان گەورە كرد، یەكێتی نیشتمانی كوردستان دۆڕاوی گەورەی ریفران...\tRead more\nپرۆژە یاسای چاكسازی رادەگیرێت\non: ئه‌یلول 18, 2019 No Comments\nراپۆرتی: نیاز عەبدوڵا – محەمەد رەئوف كەمپەینی( هەڵمەتی دادپەروەری) لە موچەو ئیمتیازاتی پلە تایبەتەكان داوا دەكات چاكسازی لە لوتكەی هەڕەمی دەسەڵاتی سیاسییەوە بكرێت، بە بڕیاری مەسعود بارزانی س...\tRead more\nبۆ دروستکردنی وێبسایت\nبەشێکی تر لە قەسیدەی ئاهێکی سەرد ..\nبیـری خۆم دەکەم\nكانونی دووه‌م 20, 2020\nتەڵقین و مەڵقین:\nكانونی دووه‌م 18, 2020\nپێنج کەڤاڵی ڕەنگاوڕەنگ


پەیامی رابەری مەزنی شۆڕشی ئیسلامیی بە بۆنەی ساڵی نوێی هەتاوی - SAHAR KURDISH (Sorani)\nئادار 21, 2019 01:46 Asia/Tehran\nرابەری مەزنی شۆڕشی ئیسلامیی ، حەزرەتی ئایەتوڵڵا خامنەیی لە پەیامی سەری ساڵیدا ، دروشمی ئەمساڵی " رۆنەقی بەرهەمهێنان " ناودێر کرد .\nشوکری خوا دەکەم کە وای موقەدەر فەرموو ئەمساڵیش جەژنی نەورۆز کە هاوکات بووە لە گەڵ ساڵهاتی لەدایکبوونی پیرۆزی ئەمیری باوەڕداران و پێشەوای پارێزکاران ، لە گەلی خۆشەویستی ئێران پیرۆز کەم .\nجەژنتان پیرۆز بێ هاوڵاتیانی ئازیز . هیوادارم هەمووتان بە بەختەوریی ، بە تەندروستیی جەستە و بە دڵێکی شاد و سەرکەوتنی رۆژ لە دوای رۆژ زیاتری ماد ی و مەعنەوی ، ئیشنائەڵڵا ساڵی نوێ بەرنەسەر . پیرۆزبایی تایبەتیم هەیە بۆ بنەماڵەی بەڕێزی شەهیدان و جانبازانی خۆشەویست و بنەماڵەکانی ئەوان و دروودی فراوان دەنێرم بۆ گیانی پاکی ئیمامی رێزدار و روحە پاکەکانی شەهیدان .\nساڵێکی پڕ لە ماجەرامان بردە سەر . لەم ساڵەی کە رابرد ، گەلی ئێران بە مانای راستەقینە دەرەوشا.\nدوژمنان نەخشە و پلانیان کێشابوو ، زۆر نەخشەیان بۆ گەلی ئێران ھەبوو . پاوەجێی گەل و بەرچاوڕوونی میللەت و ھەوڵ و ھیمەتی لاوان ، نەخشە و پلانی دوژمنانی پوچەڵکردەوە .\nلە بەرامبەر بایکۆتە توندەکان و بە وتەی خۆیان بێوێنەی ئەمریکا و ئوروپا ، گەلی ئێران ھەم لە بواری سیاسی و ھەم لە بواری ئابووریی ، کاردانەوەیەکی قایم و بەھێزیان لە خۆ نیشاندا .\nلە بواری سیاسی ، مەزھەری ئەم کاردانەوە رێپیوانی گەورەی ٢٢ ی رێبەندان و ھەڵوێستی جەماوەر بە درێژایی مانگەکانی ئەم ساڵ بوو . مەزھەری ھەڵوێستگرتنی رووبەڕووبوونەوەی ئابووری ، بەرزبونەوەی دەستپێشخەریی زانستیی و تەکنیکی ، بەرزبوونەوەی بەرچاوی ژماری کۆمپانیاکانی بنەمازانست ، بەرزبونەوەی بەرھەمە ژێرخانی و بنەڕەتیەکانی نێوخۆیی کە بۆ وێنە چەند رۆژ بەر لەم کرانەوەی فازە جیاجیاکانی گازی باشوور و بەر لەوە کرانەوەی پاڵاوتگەی گەورەی بەندەری عەبباس و لەمجۆرە کارانە کە ئەنجامبوو .\nکەوابوو ، میللەت لە بەرامبەر دوژمنایەتی دوژمنان و چەپەڵیی دوژمناندا توانی دەسەڵاتی خۆی ، ھەیبەتی خۆی و مەزنایەتی خۆی نیشان بدا و ئابڕووی گەلی ئێمە و ئابڕووی ئیسلامی ئێمە ، شوکور بۆخوا زیاتر بوو .\nکێشەی سەرەکیی وڵات ، ھەروا کێشەی ئابووریە . بە تایبەت لەم مانگانەی رابردوودا ، کێشەی گوزەرانی خەڵک بوو .\nبەشێک لەمانەش دەگەڕێتەوە بۆ بەڕێوەبەرایەتی ناکارا لە بواری پرسە ئابوریەکان کە حەتمەن دەبێ ئەوانە قەرەبوو بکرێتەوە .\nھەندێ بەرنامە ھەن ، رێوشوێن گیراوەتەبەر کە ئینشاڵڵا ئەم رێوشوێنانە بە درێژایی ئەمساڵ ، ساڵێک کە ئەمڕۆ ، ئەم کاتە دەستپێدەبێ ، ساڵی ٩٨ ، ئیشناڵڵا دەبێ بە ئاکام بگات و خەڵک ئەنجامەکەی ببینن .\nئەوەی کە من عەرزتان دەکەم ئەوەیە کە پرسی خێرای وڵات و پرسی جددی وڵات ، ئەولەویەتی وڵات ، تا ئێستا پرسی ئابووریە .\nلەپرسی ئابوریدا ھەندێ پرسمان ھەن کە زۆرن ، باسی دابەزینی بایەخی دراوی نیشتمانیی ، پرسێکی گرنگە ، باسی توانایی کڕینی خەڵک ھەر بەمجۆرە ، باسی کێشەی کارگەکان و کەمکاری و رەنگە داخرانی ھەندێ لە کارگەکان لەمجۆرە کێشە و گرفتانەن .\nئەوەی کە من خوێندمەوە و لە بۆچوونی شارەزایان کەڵکم وەرگرت کلیلی ھەموان بریتی بوو لە گەشەی بەرھەمی نیشتمانیی . ساڵی ٩٧ ، ئێمە وەک ساڵی داکۆکیی لە کاڵای ئێرانیی رامانگەیاند . ناتوانم بێژم بە تەواوی ئەم دروشمە جێبەجێکرا ، بەڵام دەتوانم بڵێم بە شێوەی بەرفراوان ئەم دروشمە سەرنجی پێدرا و لە زۆر حاڵەتدا لە لایەن خەڵکەوە ئەم دروشمە پێشوازیی لێکرا و کاری پێکرا و ئەمە بێگومان لە ئارادایە ، دمھەوێ پرسی بەرھەمھێنان ، وەک تەوەری چالاکیی دانێم .\nمەبەستی خۆم لە بەرھەمھێنان ئینشاڵا لە وتاری رۆژی یەکەمی ساڵدا شیدەکەمەوە کە مەبەست لە بەرھەمھێنان چیە .\nبەرھەمھێنان ئەگەر بکەوێتەڕێ ، ھەم دەتوانێ کێشەکانی گوزەران چارەسەر بکات ، ھەم تەنانەت دەتوانێ بایەخی دراوی نیشتمانیی تا رادەیەک چارەسەر بکات .\nلەبەر ئەوەیە کە پرسی بەرھەمھێنان ، بە بڕوای من پرسی تەوەریی ئەمساڵە . لەبەر ئەوە من دروشمی ئەمساڵم داناوە :\nرۆنەقی بەرھەمھێنان ، رۆنەقی بەرھەمھێنان .\nدەبێ ھەموو لا ھەوڵبدەن ، بەرھەمھێنان لە وڵاتدا رمێنی ھەبێ .\nلە یەکی ئەمساڵەوە تا کۆتایی ساڵ ، ئینشاڵڵا ئەم مانایە بەشێوەیەکی بەرچاو لە وڵاتدا ھەستی پێ بکرێ .\nسڵاو و سەڵەوات و دروودی لە ناخی دڵی خوم عەرزی وەلی عەسر دەکەم روحمان بە فیدای و دوعای ئەو خودانڕێزە بۆ ئێوە گەلی ئازیز داوا دەکەم و بەختەوەریی گەلی ئێران و ھەموو ئەو گەلانە لە خوای تەعالا داوا دەکەم کە نەورۆز بەرز رادەگرن .\nوالسلام علیکم و رحمە اللە و برکاتە .


مەراسیمی ساڵیادی شەهیدانی 9ی گوڵان لە قەندیل – پەژاک\nمەراسیمی ساڵیادی شەهیدانی 9ی گوڵان لە قەندیل\nبه‌مه‌راسمێکی جه‌ماوه‌ری له هه‌رێمی پاراستنی میدیا به‌به‌شداری گه‌ریلاکانی، یادى شەهیدانی 9ی گوڵان کرایه‌وه. له‌مه‌راسیمه‌که‌دا رێزان جاوید ئه‌ندامی کۆردیناسیۆنی PJAK ووتارێکى پێشکه‌ش کرد و وتی: “رژێمی ئێران به‌هێرشێکی دڕندانه ویستی ئیراده‌ی گه‌لی کورد کە له رۆژهه‌ڵاتی کوردستان هاتوه‌ته ئاراوه، تێکی بشکێنێت. به‌ڵام به‌خۆڕاگری هه‌ڤاڵانی نه‌مرمان ئه‌و سیاسه‌تەی هێزه‌کانی کۆماری ئیسلامی پووچه‌ڵ کرایه‌وه.”\nمه‌راسیمه‌که به‌به‌شدارى ئه‌ندامانى کۆردیناسیۆنی PJAK رێزان جاوید و ده‌لیل دلپیت، ئه‌ندامانى به‌ڕێوبه‌ری YJRK ئه‌ڤیندار رێناس و جیهان چیا و فه‌رمانده‌ی HRK شۆڕش بۆکان به‌رێوه‌چوو .\nله‌مه‌راسیمه‌که‌دا رێزان جاوید ئه‌ندامی کۆردیناسیۆنی PJAK ووتی:\n“ئه‌مڕۆ ساڵرۆژى شه‌هیدبوونى تێکۆشه‌رانی قاره‌مان، 4 به‌رخودانوانی ئازادی گه‌لی کورد فه‌رزاد که‌مانگه‌ر، شیرین عه‌له‌م هولی، فه‌رهاد وه‌کیلی و عه‌لی حه‌یده‌ریانه. 9ی گوڵانی ساڵی 2010 له‌زیندانی ئێوینی تاران رژێمی کۆماری ئیسلامی ئێران به‌ده‌ستی مرۆڤ کوژه‌کانی رژێم، به شێوه‌یه‌کی دڕندانه هه‌ڤاڵانمان له‌سێداره دران و و گه‌یشتنه لووتکه‌ی به‌رزی شه‌هاده‌ت و قاره‌مانی.\nئه‌و هه‌ڤاڵانه له هه‌ر گۆڕه‌پانی تێکۆشاندا پێشه‌نگی ئه‌م بزووتنه‌وه بوون. ئه‌و هه‌ڤاڵانه به قاره‌مانییه‌کی بێ وێنه کار و خه‌باتیان سه‌رخست. له‌زیندانی کۆماری سێداره‌دا به‌رخودانی مێژووییان نواند. ده‌وڵه‌تی ئێران به هێرشێکی دڕندانه ویستی که ئیراده‌ی گه‌لی کوردی رۆژهه‌ڵاتی کوردستان هاتوه‌ته ئاراوه، به هێرشی ساڵی 2010 به‌ته‌واوی پووچه‌ڵی بکاته‌وه. هه‌روه‌ها ویستی که به هێرشی 2010 یه‌که‌مین کۆنفرانسی PJAK له‌گۆڕه‌پانی گه‌ریلا به‌شێوه‌یه‌کی سیاسی پووچه‌ڵ بکات. به‌ڵام هه‌ڤاڵانی نه‌مرمان به به‌رخۆدانیان و هه‌ڵوێست ده‌ربڕینیان، سیاسه‌ته‌کانی کۆماری ئیسلامی ئێرانیان به‌ته‌واوی پووچه‌ڵ کرده‌وه.”\nرێزان جاوید له به‌رده‌وامى قسه‌کانى تیشکی خسته سه‌ر شه‌هیدانی 1ی گوڵان ووتی: ” له 1ی گوڵاندا هه‌ڤاڵانی قاره‌مانمان له‌راگه‌یاندنی پارته‌که‌ماندا وه‌ک هه‌ڤاڵ رامان، هێرش، ئارگه‌ش، ئارمانج، فرات و وه‌داد به‌هۆى هێرشى فرۆکه‌جه‌نگیه‌کانى داگیرکه‌ران شه‌هید بوون. ساڵی 2008 که هه‌ڤاڵانمان ده‌ربازى گۆره‌پانی کێله‌ڕه‌ش ده‌بوون له‌ئه‌نجامی پیلانگێڕی هێزه‌کانی رژێم شه‌هید کران. هه‌ڤاڵ باوه‌ڕ، نالینه‌کان که ده‌ستپێخه‌ره‌کانی ئه‌و رێبازه‌ن. دیسان له‌هه‌رێمی داڵاهۆ هه‌ڤاڵانی قاره‌مانمان هه‌ڤاڵ شاهین، خۆشمێر، زۆزان، نووپه‌ل له‌و هه‌رێمه‌دا به‌قاره‌مانی و ده‌ستکه‌وتێکی مه‌زنیان به‌ده‌ست ده‌خست به‌شێوه‌یه‌کی دڕندانه له‌لایه‌ن به‌کرێگیراوانی ده‌وڵه‌ت ده‌رمانخوارد کران.”\nله‌کۆتایی دا جاوید رایگه‌یاند: ” ئێمه ساڵیادی شه‌هیدبوونی هه‌ڤاڵانی 9ی گوڵان له‌که‌سایه‌تی سه‌رجه‌م ئه‌و هه‌ڤاڵانی شه‌هید که له‌و مانگه‌دا شه‌هید بوون، خۆبه‌خشه‌کانی گه‌ل و سه‌رجه‌م شه‌هیدانی شۆڕش جارێکی تر به بیریان ده‌هێنینه‌وه و سه‌ری خۆمان له‌به‌رامبه‌ریان داده‌نوێنین. ئێمه به‌ڵێن ده‌ده‌ین تا دوایین دڵۆپی خوێنمان، تا دوا هه‌ناسه‌مان، درێژه پێده‌ری رێبازه‌که‌یان بین. هیوا و ئاواته‌کانیان، بڕیاره‌کانیان جێ به‌جێ بکه‌ین. ئێمه هه‌وڵ بده‌ین تا دوای لایه‌قى شه‌هید و تێکۆشانی رێبه‌ر ئاپۆ بین. له‌کۆتایی دا سه‌رخۆشی له‌سه‌رجه‌م گه‌لی کورد و له هه‌موو هه‌ڤاڵانی گه‌ریلا ده‌که‌ین و ده‌ڵێن شه‌هید نامرن.”\nپاشانیش گه‌ریلاکان به دروشمەکانی “شه‌هید نامرن”، “بژی سه‌رۆک ئاپۆ” و “بێ سەرۆک ژیان نابە” کۆتاییان به مه‌راسیمه‌که هێنا.\nهەرێمی پاراستنی میدیا\n[youtube height=”465″ width=”620″]http://www.youtube.com/watch?v=nXbpaijTujI[/youtube]\n[gdl_gallery title=”9e-gulane-2013-qendil” width=”120″ height=”120″ galid=”1″ ]


لاوانی كرێكار ڕێگای ڕزگاربوونیان هه‌یه وتاری ڕۆژ\nجولای 15, 2021 6\nئه‌مڕۆ پێنجشه‌ممه ٢٤ی مانگی پووشپه‌ڕ به‌رابه‌ر له‌گه‌ڵ ١٥ی ژووئیه، به پێی ڕۆژژمێری ڕێكخراوی نه‌ته‌وه یه‌كگرتووه‌كان، ڕۆژی جیهانیی كارامه‌یی لاوانه. ئه‌مڕۆ به‌پێی ئاماری یه‌كجار ناته‌واوی ڕێكخراوی جیهانیی كار (ئای ئێڵ ئۆ) بۆ ٦٤ ملیۆن كرێكاری لاو له ئاستی جیهاندا هیچ پیشه‌یه‌ك نییه تا تێیدا كارامه‌یی خۆیان نیشان بده‌ن و گه‌شه‌ی پێبده‌ن. ئه‌م جه‌معییه‌ته هه‌ڵبه‌ت لاوانێكن كه به پێی ڕاپۆرتی ده‌وڵه‌ته‌كان چالاكانه به‌شوێن كاره‌وه‌ن و نه‌یانتوانیوه له حه‌فته‌دا ١٣ سه‌عات كار به حه‌قده‌سته‌وه به‌ده‌ست بێنن. له هێندێك له وڵاته‌كان به پێی ئاماری هه‌ر ئه‌م ڕێكخراوه ١٤٥ ملیۆن لاوی له‌سه‌ر كار، نوقمی هه‌ژارین. “گای رایدێر” سه‌رۆكی گشتیی “ئای ئێڵ ئۆ“، به پێی ئامارێك كه ده‌وڵه‌ته‌كان ده‌یخه‌نه ئیختیاریه‌وه، ڕایگه‌یاندووه كه له هه‌ر ٥ لاو یه‌ك لاو، به ئیمكاناتی په‌روه‌رده و دامه‌زران ده‌ستیان ڕانا‌گات و ته‌نانه‌ت له فێركاریی ئاساییش دوورن. له‌و نێوه‌دا ژنان سێ چواره‌می ئه‌م جه‌معییه‌ته مه‌حروومه پێكدێنن. ئه‌م كرێكاره لاو و بێبه‌شانه به‌رهه‌می سیستمی قه‌یران لێدراوی سه‌رمایه‌دارین كه ته‌نانه‌ت ویرووسێكی بۆ كۆنتڕۆڵ نه‌كراوه. له ماوه‌ی یه‌ك ساڵ و ٧ مانگی ڕابردوودا پتر له ٤ ملیۆن كه‌س بوونه‌ته قوربانیی كۆویدی ١٩ كه زۆربه‌یان باوك و دایك و كه‌سوكاری ئه‌م كرێكاره لاوانه بوون كه هه‌مووی ئه‌وانه داواهاتی ئابووری، كۆمه‌ڵایه‌تی و كلتووریی ئه‌م باروودۆخه خۆفناكه‌یه كه داسه‌پێندراوه.\nئه‌م دیمه‌نه كاتێك خۆفناكتریش ده‌بێت كه ده‌گاته وڵاتانێكی وه‌ك ئێرانی ژێر ده‌سه‌ڵاتی كۆماری ئیسلامی. به پێی ئاماری ناته‌واوی وه‌زاره‌تی كاری ڕژیم، ١٧ له‌سه‌دی جه‌معییه‌تی ١٨ تا ٣٥ ساڵ ته‌مه‌ن له ئێران بێكارن. ئه‌وانه كه‌سانێكن كه ناونووسیان كردووه، به‌ڕه‌سمی به‌شوێن پیشه‌وه‌ن و له حه‌فته‌دا ته‌نانه‌ت یه‌ك سه‌عاتیش كاریان نه‌كردووه و ئه‌گه‌ر بێجگه‌له ئه‌وه‌ش بێت بێكار به‌ئه‌ژمار نایه‌ن. ئه‌وانه  به‌شێك له جه‌معییه‌تی ٢٥ ملینۆنین كه له ژێر هێڵی هه‌ژاریی دان. ئه‌وانه په‌راوێزنشینانن. پێشێلكراوانی ده‌سه‌ڵاتی ئیسلامی خزمه‌تكاری سه‌رمایه‌ن. ئه‌وانه له خوێندن و كارئامووزی بێبه‌رین. كه‌وابوو ئه‌گه‌ر پیشه‌یه‌كیش بدۆزنه‌وه، ساده و كاتی ده‌بێت و پێداویستیه‌كانیان دابین ناكات. ژماره‌ی ئه‌م جه‌معییه‌ته بێده‌نگه نزیك به یه‌ك و نیو ملیۆن كوڕ و كچی لاوه كه له‌سه‌ر شه‌قام و له مه‌زرا و له كارگه و له ناوه‌نده‌كانی به‌رهه‌مهێنان و خزمه‌تگوزاریدا به حه‌قده‌ستێكی یه‌كجار كه‌مه‌وه ده‌ست ده‌ده‌نه كاری دژوار و تاقه‌ت پڕووكێن و به‌م حاڵه‌شه‌وه خاوه‌نكاران هه‌ركات ویستیان ده‌ریان ده‌كه‌ن. زۆربه‌ی ئه‌م لاوانه به‌شێك له‌و ٩ ملیۆن و ٨٠٠ هه‌زار لاوه‌ن كه له ته‌مه‌نی هاوسه‌رگیری دان به‌ڵام به‌هۆی ئه‌م زه‌زعییه‌ته‌وه سه‌ڵت ماونه‌ته‌وه. ئه‌وانه كه‌سانێكن كه به‌هۆی نه‌بوونی كار له كوردستان ڕوو له كۆڵبه‌ری و له سیستان و به‌لووچستانیش ڕوو له سووختبه‌ری ده‌كه‌ن و له ٢٤ كاتژمێردا ده‌بنه قوربانیی جه‌نایه‌تی سپا و پاسه‌وانانی سه‌ر سنوور. به‌شێك له‌وانه ڕوو ده‌كه‌نه وڵاتانی عه‌ره‌بیی كه‌نداو و یان كوردستانی عێراق و له‌وێش بێبه‌ری له هه‌مووجۆر یاسایه‌ك، له لایه‌ن خاوه‌كارانی بێ ویژدانه‌وه به توندی ده‌چه‌وسێنه‌وه.\nلاوانی كرێكار ئه‌گه‌ر كارێكیشیان وه‌گیر كه‌وێ ڕۆژانه مه‌ترسیی مه‌رگ و كه‌م ئه‌ندام بوون به‌هۆی ڕووداوه‌كانی شوێنی كار هه‌ڕه‌شه‌یان لێده‌كات. به‌تایبه‌ت ئه‌گه‌ر ئه‌فغانستانی بن خوێنیان به ئاسانی له‌ژێر چنگی مه‌ئموورانی گه‌نده‌ڵ و خاوه‌نكارانی جه‌نایه‌تكاردا گوم ده‌بێت.\nهێندێك له لاوانی كرێكار به ته‌حه‌مولی هه‌مووجۆره بێبه‌شییه‌ك ده‌چنه زانكۆ و له لقێكدا درێژه به خوێندن ده‌ده‌ن و پاش وه‌رگرتنی بڕوانامه به هێوای دیتنه‌وه‌ی كار ده‌چنه ناو كۆمه‌ڵگایه‌كی پڕ له هه‌ڵاواردن كه تێیدا دیتنه‌وه‌ی پیشه، به بوونی پووڵ و پارتییه‌وه گرێ دراوه. هه‌ربۆیه بێ پووڵ و بێ پارتییه‌كان به له‌شكری چه‌ند ملیۆنیی بێكارانی بێبه‌ری له بیمه‌ی بێكاری، په‌یوه‌ست ده‌بن. ئه‌وانیش هه‌روه‌ك لاوانی بێ داهاتوو و بێ هیوای دیكه ئه‌گه‌ر له داوی ئێعتیاد نه‌كه‌ون و یان به‌ناچار ڕوو نه‌كه‌نه له‌شفرۆشی، بارگه و بنه‌یان ده‌پێچنه‌وه و خۆیان به كێو و ده‌ریاكان ده‌سپێرن تا به‌ڵكوو له وڵاتێكدا خۆیان به‌سه‌ر ئه‌م سیستمه‌دا بسه‌پێنن. ئه‌وان ئه‌گه‌ر شانسیان بێت و له‌لایه‌ن قاچاغچیان و یان مه‌ئموورانی وڵاتانی مه‌سیری تێپه‌ڕین تاڵان نه‌كرێن و یان نه‌بنه قوربانیی ئاوی ده‌ریا و له وڵاتێك وه‌ربگیرێن، ئه‌وكات له‌وێش له‌گه‌ڵ گه‌لێك كێشه‌ی نوێ به‌ره‌وڕوو ده‌بنه‌وه. ئه‌وان له هه‌نگاوی یه‌كه‌مدا وه‌ك كرێكاری ساده و بێ ماف له بازاڕی غه‌یره ڕه‌سمیی كاردا و له‌لایه‌ن خاوه‌نكارانێك كه زۆربه‌یان ئێرانین به‌كار ده‌گیرێن و شیره‌ی گیانیان ده‌كێشرێ.\nئاشكرایه كه هۆكاری سه‌ره‌كیی ئه‌م ڕه‌نج و موسیبه‌ت و نه‌هامه‌تیانه كۆماری ئیسلامی و نیزامێكی دیكتاتۆری و مافییاییه كه ئه‌م ڕژیمه ده‌یپارێزێ. ڕێگای ڕزگاریی ئه‌م لاوانه له هه‌نگاوی یه‌كه‌مدا ڕزگار بوون له چنگ ڕژیمی ئیسلامییه. پێویسته ئه‌م بارگه‌وبنه‌ی نه‌نگ و جه‌نایه‌ته به‌زه‌بری خه‌بات و شۆڕشی كرێكاران و یه‌كگرتووانیان تێكه‌وه‌پێچرێت. وه‌دیهاتنی ڕووخانی كۆماری ئیسلامی، كه مێژووش حوكمه‌كه‌ی ده‌ركردووه، لانیكه‌م له مانگی به‌فرانباری ٩٦ه‌وه وه‌ك داخوازییه‌كی گشتی هاتووه‌ته ئاراوه و له‌م ماوه‌یه‌ی دواییشدا كرێكارانی مانگرتووی نه‌وت، گاز و پێترۆشیمی ئه‌م داخوازییه‌یان جارێكیتر به ده‌نگی به‌رز ڕاگه‌یاند.


دەزگای مرۆیی مام هاوكاری بەشەناوخۆییەكانی زانكۆی سلێمانی دەكات\nئەمڕۆ 16-11-2020، لە كۆنگرەیەكی رۆژنامەنووسیدا لە هۆڵی كۆنفرانسی سەرۆكایەتی زانكۆی سلێمانی، د. پێشڕەو حەمەجان یاریدەدەری سەرۆكی زانكۆی سلێمانی بۆ كاروباری خوێندكاران و فەلاح سەڵاح سەرۆكی دەزگای مرۆیی مام رایانگەیاند: وەك سەرەتایەك ئەمڕۆ دەزگای مرۆیی مام چەندین هاوكاری خۆپارێزی لە ڤایرۆسی كۆرۆنای پێشكەش بە زانكۆی سلێمانی كردووە، كە هاوكارییەكان دەمامك و پاكەرەوە"معقم"و ئامێری پێوانەی گەرمی جەستەو پێوانەی ئۆكسجین و جلوبەرگی تایبەت بەخۆپارێزی بۆ تیمەكانی زانكۆ.\nسەرەتا د. پێشڕەو حەمەجان یاریدەدەری سەرۆكی زانكۆی سلێمانی بۆ كاروباری خوێندكاران سوپاسی دەزگای مرۆیی مامی كرد بۆ ئەو هاوكارییانەو رایگەیاند: وەك زانكۆی سلێمانی ژمارەیەكی زۆر خوێندكارمان هەیە كە بەشێكی زۆریان لە بەشەناوخۆییەكاندا دەمێننەوە، لەماوەی رابردوودا بەهۆی مەترسییەكانی بڵاوبوونەوەی ڤایرۆسی كۆرۆناوە نەتوانراوە بەشەناوخۆییەكان بەڕووی خوێندكاراندا بكرێنەوە، بەتایبەت بۆ ئەو خوێندكارانەی دەرەوەی شار كە وانەی پراكتیكییان لەناو كەمپەسدا هەیە وێڕای ئەوەی بارودۆخی ئابوری و ئەو قەیرانە قوڵەی كە رووی لە هەرێمی كوردستان كردووەو نەبوونی مووچەو بودجەی پێویست نەدەتوانرا زۆر پێداویستی خۆپارێزی و تەندروستی كە پێویستن بۆ خوێندكاران دابینی بكەین، هەروەها دوو كێشەی سەرەكی هەبوون كە ئەوانیش نەبوونی چاكەرەوەو پاكەرەوە لە بەشەناوخۆییەكان، بەهۆكاری نوێنەكردنەوەی گرێبەستی كۆمپانیاكانی پاكەرەوەو چاكەرەوە، بەڵام بەسوپاسەوە ئەمڕۆ لەلایەن دەزگای مرۆیی مامەوە ژمارەیەك پێداویستی خۆپارێزی وەك دەمامك و پاكەرەوە "معقم" و ئامێری پێوانەی گەرمی جەستەو پێوانەی ئۆسجین و جلوبەرگی تایبەت بەخۆپارێزی بۆ تیمەكانی زانكۆ بۆ دابین كراوە، وێڕای سیانەو دابینكردنی پێداویستی بەشە ناوخۆییەكان، كە ئەمە جێگەی دەسخۆشییەو دەتوانرێت هاوكارێكی باش بێت بۆ بەشەناوخۆییەكان و ئەو خوێندكارانەی كە وانەی پڕاكتیكی لە ناو كەمپەسدا دەخوێنن.\nوتیشی: وەك زانكۆی سلێمانی بەردەوام لەخەمی خوێندنی خوێندكارانداین، ئەو سیستمە ئاوێتەیەی كە بۆ خوێندنی ئەمساڵیش لە زانكۆ پەیڕەو دەكرێت، بۆ پاراستنی گیانی خوێندكارانەو هەموولایەك دڵنیا دەكەینەوە بە كەمبوونەوەی مەترسییەكان بارودۆخەكە ئاسایی دەكەینەوە، وتیشی: هیواداین هەموولایەك تەندروست و سەلامەت بن.\nپاشان فەلاح سەڵاح سەرۆكی دەزگای مرۆیی مام رایگەیاند: دەزگای مرۆیی مام هەمیشە لە خەمی خوێندن و زانستدابووەو لەم باودۆخە ناهەموارە ئابورییەشدا بە ئەركی سەرشانی خۆی دەزانێت هاوكاری خوێندكاران و زانكۆ بكات، لە پێناو بەردەوامبوونی خوێندن و پاراستنی گیانی خوێندكاراندا، ئەمڕۆش وەك سەرەتاییەك، كۆمەڵێك پێداویستی خۆپارێزی بۆ زانكۆی سلێمانی دابین كردووە، كە دەمامك و پاككەرەوە "معقم" و ئامێری پێوانەی گەرمی جەستەو پێوانەی ئۆكسجین و جلوبەرگی تایبەت بەخۆپارێزییە بۆ تیمەكانی زانكۆ، جەختیشیكردەوە لە داهاتووشدا هاوكارییەكان بۆ خوێندكاران بەردەوامدەبێت.\nسەرۆكی زانكۆی سلێمانی پێشوازی لە وەزیری وەرزش و لاوانی عیراق و وەزیری رۆشنبیری هەرێم دەكات\nسەرۆكی زانكۆی سلێمانی پێشانگای نێودەوڵەتی سلێمانی بۆ كتێب بەسەردەكاتەوە\nسەرۆكی زانكۆ لەگەڵ شاندێكی زانكۆكانی عیراق كۆبووەوە\nپرسەنامەی سەرۆكی زانكۆ بۆ كۆچی دوایی پڕۆفیسۆر دكتۆرە گەلاوێژ ئیبراهیم محێدین\nوێنە.. گۆشەی زانكۆی سلێمانی لە پێشانگای نێودەوڵەتی كتێب لە سلێمانی\nسەرۆكی زانكۆی سلێمانی پیرۆزبایی لە د. شجاع الدین بكر عزیز دەكات\nپەیامێك لە سەرۆكایەتی زانكۆی سلێمانییەوە\nپرسەنامەی سەرۆكی زانكۆ بۆ كۆچی دوایی د. جەمال ساڵح عەبدولڕەحمان


پارتی پیرۆزباهیێ ل هەردوو هەڤسەرۆکێن ئێکەتی دکەت - پرس بادینی\nHome سڵایدشۆو کوردستان گرنگ هەواڵ پارتی پیرۆزباهیێ ل هەردوو هەڤسەرۆکێن ئێکەتی دکەت\nپارتی پیرۆزباهیێ ل هەردوو هەڤسەرۆکێن ئێکەتی دکەت\nپرس بادینی 8:49:00 PM سڵایدشۆو, کوردستان, گرنگ, هەواڵ,\nسکێرتێرێ مەکتەبا سیاسیا پارتی پیرۆزباهیێ ل هەڤسەرۆکێن ئێکەتی دکەت، و داخازا جێبەجێکرنا ڕێککەفتنێن سەردەمێ جەلال تاڵەبانی ژ بافڵ تاڵەبانی و لاهور شێخ جەنگی دکەت .\nئەڤروو ڕۆژا سێشەمبی، فازل میرانی سکێرتێرێ مەکتەبا سیاسیا پارتی دیموکراتی کوردستان، د پەراوێزێن ساڵڤەگەرا ڕێکخراوێن قۆتابیان و لاوان کو سەر ب حزبا وانە، ڕاگەهاند، "ئەم پیرۆزباهیێ ل وان دکەین یێن کو ئێکەتی بۆ هەڤسەرۆکایەتیا خۆ دهەلبژێریت".\nئاماژە ب ئەوێ چەندێ ژی کر، "مە پێ باشە کو ئێکەتی پەیڕەوێ خۆ و سەرکردایەتیا خۆ تەمامکری، چونکە ئەم هەڤبەشێن ئێکین" .\nمیرانی داخاز ژ هەردوو هەڤسەرۆکێن ئێکەتی کر ژی، کو ئەوان ڕێککەفتنا جێبەجێ بکەن کو ل سەردەمێ مام جەلال هاتبوونە ئەنجامدان .\nهەروەسا فازل میرانی ڕاگەهاند ژی، شاندەکێ هەرێما کوردستانێ ژ پارتی و ئێکەتی و گۆڕان و کۆمەڵ و نوینەرێن تورکمان، ئاشووری و مەسیحیان، ل بەغدا نە بۆ گفتوگۆکرن لدور پێکئینانا کابینەیا نۆیا حکوموتێ دگەل لایەنێن سوونی و شیعی .\nBy پرس بادینی at 8:49:00 PM


دەربارەی سیمیناری زانکۆی کوفە - عیڕاق كویر\nدەربارەی سیمیناری زانکۆی کوفە\nچەند ڕۆژێک لەمەوبەر، زانکۆی کوفە ڕایگەیاند کە کۆلێژی ئەندازیاری سیمینارێکی ڕێکخست بە ناوی "لێکەوتە دەروونییەکانی هاوڕەگەزخوازی لەسەر خوێندکار لە ڕەفتاری ئەکادیمیدا" وەک ڕێگەیەک بۆ یادهێنانەوەی دایکان و باوکان کە ئامادەی سیمینارەکە بوون لەسەر گرنگیی بەدوورخستنەوەی منداڵەکانییان لە هەر ماڵپەڕ، بەرنامە و کارتۆنێک کە بابەتی هاوڕەگەزخوازی تێدابێت، یان هەر وەک چۆن لە هەندێک هەواڵدا پێی دەڵێن "لادان". وەک لە سیمینارەکەدا هاتبوو، هاوڕەگەزخوازی شەڕێکی نەرمە دژ بە کۆمەڵگاکان، بەتایبەتی کۆمەڵگای موسوڵمان.\nچۆن منداڵان و هەرزەکاران لە عێراق دەربارەی هاوڕەگەزخوازی فێردەبن؟\nگرگە کە نیشانە بەوە بدەین لە سیستەمی پەروەردە لە عێراق بەرنامەی خوێندن نییە کە باسی هاوڕەگەزخوازی بکات بە ڕێگایەکی زانستی. هەروەها، سەنتەرەکانی خوێندنمان مامۆستایان نییە کە توانای وەڵامدانەوەی پرسیاری خوێندکارانیان هەبێت دەربارەی ئەم بابەتانە بە شێوەیەکی دروست. کەواتە چۆن منداڵان و هەرزەکاران دەربارەی هاوڕەگەزخوازی فێردەبن؟ زۆربەی کات، منداڵان و هەرزەکاران دەربارەی هاوڕەگەزخوازی فێردەبن لەڕێگەی ترساندن و ئاگادارکردنەوەی دایکان و باوکانیانەوە. دەرەنجامێکی ئەمەش بریتیە لە دروستکردنی دیدێکی نەرێنی لەسەر هاوڕەگەزخوازی و خودی جیهان خۆی. بۆیە دەبینین کە هەندێک منداڵ، هەرزەکار و بگرە کەسانی باڵغیش لە هەندێک حاڵەتدا وشەی "هاوڕەگەزخواز" بەکاردەهێنن بۆ تانەدان لە یەکتری و دەربڕینی بوونی کێشەیەک یاخود نەخۆشییەک.\nڕێگەیەکی تر کە منداڵان و هەرزەکاران لەڕێگەیەوە دەربارەی هاوڕەگەزخوازی فێردەبن بریتیە لە ئامێرە ئەلیکترۆنییەکان. هەموومان ژمارەیەکی زۆر لە منداڵان دەبینین کە ئامێری ئەلیکترۆنی هەڵدەگرن کە لەڕێگەیەوە دەتوانن تەماشای سەدان ڤیدیۆ بکەن، ڕاپۆرت بخوێننەوە و شوێن چەندنین کەس بکەون کە زانیاری هەڵەیان فێربکەن لەسەر بابەتی وەک سێکس، هاوڕەگەزخوازی و بابەتی تر. بەداخەوە، زۆرێکیان ئێستا دەربارەی سێکس فێردەبن لەڕێگەی فلیمی ڕووتەوە و لەسەر هاوڕەگەزخوازی فێردەبن لەڕێگەی هەژماری سۆشیالمیدیاوە کە وێنەی کۆمەڵگای پەلکەزێڕینە دەشێوێنن و دەیبەستنەوە بە داڕمانی ئەخلاقییەوە.\nئەو کینەیەی منداڵان فێری دەبن هەیانبێت دژی هاوڕەگەزخوازی و هاوڕەگەزخوازان ناڕوات. کاتێک ئەم منداڵانە گەورە دەبن، ئارەزوویان بۆ دەربڕینی ئەم کینەیە گەشە دەکات و وایان لێدەکات بەدوای هەر هەلێکدا بگەڕێن بۆ دەربڕینی ئەم ڕق و کینەیە. کێشەکە لێرەدایە کە هەندێکیان بۆیان دەردەکەوێت کە هەندێک لە نزیکترین کەسەکانییان سەر بە کۆمەڵگای پەلکەزێڕینەن. لەوانەیە براکانیان، خوشکەکانیان، یان هاوڕێ نزیکەکانیان هاوڕەگەزخوازبن. لەوە خراپتریش، لەوانەیە ئەم منداڵانە گەورەببن و بۆیان دەربکەوێت کە خۆیان هاوڕەگەزخوازن، لێرەشەوە دەست دەکەن بەوەی ڕقیان لەخۆیان ببێتەوە و لەوە بترسن کە یەکێک پێیان بزانێت.\nچۆنبێت سەنتەرەکانی پەروەردە و فێرکردن لە عێراق زانست دابەش دەکەن بۆ دوو بەرە، یەکێکیان کە بە شانازیییەوە فێری خوێندکاران دەکات، وە یەکێک کە دەیبەستێتەوە بە داڕمانی ئەخلاقییەوە؟\nژمارەیەکی زۆر زانکۆ هەیە لە عێراق لە نێوانیاندا چەندین بەشی زانکۆ کە لەڕێگەیانەوە ساڵانە مامۆستا، ئەندازیار، پزیشک، پەرستار و چەندین تایبەتمەندی تر ساڵانە دەردەچن. پڕۆگرامی خوێندن لەم سەنتەرە پەروەردەییانە بە تەواوەتی پشت دەبەستێت بە بناغەیەکی زانستی و یاسا کە لە توێژینەوە و ئەزموونەوە سەرهەڵدەدەن. پرسیارەکە ئەوەیە کە، چۆن دەکرێت زانکۆکان باوەڕیان بە زانست بێت بەڵام ڕەتی بکەنەوە کە زانست سەلماندوییەتی کە هاوڕەگەزخوازی نەخۆشییەکی دەروونی نییە؟ جیاوازی چییە لەنێوان یەکێک کە دەڵێت یەک کۆ یەک دەکاتە سێ و یەکێک کە دەڵێت هاوڕەگەزخوازی نەخۆشییە؟ بەستنەوەی هاوڕەگەزخوازی بە بۆهێل و ژینگەو باری دەروونییەوە بناغەیەکی زانستیی نییەو بڵاوکردنەوەی ئەمانە لەنێوان خوێندکاراندا شتەکان خراپتر دەکات.\nچی دەبێت ئەگەر کوڕ، کچ یان خزمێکی یەکێک لە قسەکەرەکان یان ئامادەبووان کەسێکی سەر بە کۆمەڵگای پەلکەزێڕینە بێت؟\nکەسانی سەر بە کۆمەڵگای پەلکەزێڕینە لە هەموو شوێنێکن چونکە ئێمە ئەندامانی خێزانە عێراقییەکانین. زۆربەی کات بەم جۆرە بیری لێناکەینەوە چونکە ئێمە ژمارەی کەسانی پەلکەزێڕینەیی نازانین و دەشزانین ئەمە بۆ وایە، چونکە مەحاڵە بۆ کەسانی سەر بە کۆمەڵگای پەلکەزێڕینە خۆیان دەربخەن بە شێوازێکی گشتی لەکاتێکدا ژیانیان لەژێر مەترسیدایە. بیربکەرەوە دەبێت کچان و کوڕان و منداڵانی ئامادەبووان و قسەکەرەکان چۆن هەست بکەن گەر سەر بە کۆمەڵگای پەلکەزێڕینە بن؟ بەڕای تۆ چەندێک ترسیان دەبێت هەبێت کاتێک دەزانن دایک و باوکیان ئەوانەن کە ڕق و کینە دژە بە خۆیان بڵاو دەکەنەوە و هانی کەسانی تر دەدەن ئازارییان بدەن؟\nمەترسییەکانی بەستنی سیمیناری وەک ئەمە لە عێراق چین؟\nعێراق دەناڵێنێت بەدەست چەدنین کێشەوە کە لە ژماردن نایەن. بۆیە، بەستنی سیمیناری لەم جۆرە کە ڕق و کینە بڵاو دەکەنەوە شتەکان هیچ باشتر ناکەن بۆ وڵات. دایکان و باوکانی عێراقی دەبێت خۆیان ڕۆشنبیر بکەن دەربارەی هاوڕەگەزخوازی بە بشت بەستن بە زانیاری زانستیی، وە دەبێت فێر ببن جیاوازییەکان و دیدی جیاواز قبوڵبکەن، چونکە وانەبێت ناتوانن نەوەی بەختەوەر و مێشک کراوە پەروەردە بکەن گەر نەتوانن منداڵەکانی خۆیان قبوڵ بکەن وەک خودی خۆیان. عێراق پێویستی بە دایکان و باوکانە کە خۆشەویستی بێ مەرج بدەن بە منداڵەکانییان و هانییان بدەن کە شانازی بە خۆیانەوە بکەن.


دەستەی نەزاهە فەرمانی دەستگیرکردنی بۆ ڕاکان جبووری دەرکرد\n2018-12-19 [03:47 AM]\nئەمڕۆ چوارشەممە دەستەی نەزاھە لە بەغدا فەرمانی دەستگیرکردنی بۆ ڕاکان جبووری پارێزگاری کەرکووک بەوەکالەت دەرکرد.\nجوان حەسەن زەنگەنە ئەندامی ئەنجوومەنی پارێزگای کەرکووک بە(باسنیوز)ی ڕاگەیاند "بەپێی ئەو زانیارییانەی پێمانگەیشتووە، ئەمڕۆ دەستەی نەزاھە لە بەغدا فەرمانی دەستگیرکردنی بۆ ڕاکان جبووری پارێزگاری کەرکووک بەوەکالەت دەرکردووە".\nگوتیشی "جبووری تۆمەتبار کراوە بەوەی سامانی گشتی بەھەدەر داوە و دەسەڵاتەکانی بەدەر لە یاسا بەکارھێناوە".\nھەروەھا ڕوونی کردەوە "ھەر ئەمڕۆ دادگای کەرکووک بەپشت بەستن بەفەرمانەکەی دەستەی نەزاھە، فەرمانی دەستگیرکردنی بۆ ناوبراو دەرکردووە، بەڵام لەبەرئەوەی فەرمانەکە تازە دەرچووە و ناوبراو پشووی وەرگرتووە تا ئێستە جێبەجێ نەکراوە و دەستگیر نەکراوە".\nجبووری لە دوای خیانەتی ١٦ی ئۆکتۆبەری ساڵی رابردوو کە لەلایەن تاقمێکی یەکێتییەوە ئەنجام درا، وەک پارێزگار بەوەکالەت بەسەر کەرکووکدا سەپێندرا و یەکێ لە کارە شۆڤێنییەکانی ئەوە بوو پرۆسەی تەعریبکردنی شارەکەی دەستپێکردەوە.